O‘zLiDeP фаоллари 3,5 тонна озиқ-овқат маҳсулотлари билан Мўйноққа борди | O'zLiDeP\nO‘zLiDeP фаоллари 3,5 тонна озиқ-овқат маҳсулотлари билан Мўйноққа борди\nОрол денгизи ўз вақтида дунёда катталиги жиҳатидан тўртинчи ўринда турувчи кўл ҳисобланарди. Яқин ўтмишда унинг майдони ороллар билан бирга деярли 68,0 минг кв. кмни, сувининг ҳажми 1000 куб километрни ташкил этган. Ўртача чуқурлиги 50,5 метр атрофида бўлган.\nМутахассисларнинг таъкидлашича, денгизга ХХ асрнинг 60 йилларигача Амударёдан 38,6 куб километр, Сирдарёдан 14,5 куб километр сув келиб, 5,5 куб километр ер ости сувлари ҳам қўшилиб турган. Бу дарё сувларидан ортиқча фойдаланиш натижасида 1960 йиллардан бошлаб, денгиз сатҳи тезлик билан пасайган. Қуриган денгиз ўрнида 5,5 миллион гектардан ортиқ майдонни эгаллаган “Оролқум” саҳроси пайдо бўлган.\nШу боисдан бугун Мўйноқ тумани аҳолисига муносиб шарт-шароитлар яратиб бериш бўйича кенг кўламли лойиҳалар амалга оширилмоқда. Хусусан, денгизнинг қуриган ҳудудларида ўрмонзорлар барпо қилиш орқали юз бериши мумкин бўлган фавқулодда вазиятларнинг олдини олишга қаратилган тадбирлар қизғин давом этяпти. Эътиборлиси, бундай хайрли ишларга O‘zLiDeP ҳудудий ташкилотлари вакиллари ҳам муносиб ҳисса қўшаётир.\nO‘zLiDeP Қорақалпоғистон Республикаси Кенгаши ташаббуси билан партия фаоллари, тадбиркор ва фермерларнинг беминнат ҳиссаси – картошка, ўсимлик ёғи, гуруч, пиёз, сабзи, ун, ошқабоқ жами 3,5 тонна озиқ-овқат маҳсулотлари ва 1 минг 500 туп кўчатлар Мўйноқ туманига олиб келинди.\n“Партиямиз фаоллари билан Оролбўйи минтақасида юзага келган экологик вазиятнинг олдини олиш ва бартараф этишга ўз ҳиссамизни қўшиш мақсадида Мўйноққа келдик. Дастлаб ҳашарчилар билан учрашиб, уларнинг унумли меҳнат қилиши учун яратилган шароитлар билан танишдик. Ишчиларга олиб келган 3,5 тонналик озиқ-овқат маҳсулотлари, қурилиш анжомлари ва махсус кийим-кенчакларни топширдик”, – дейди Халқ депутатлари Амударё туман Кенгашидаги O‘zLiDeP депутатлик гуруҳи раҳбари М.Бекназарова.\nТаъкидлаш керак, партия фаоллари шунингдек, тумандаги 3- ва 5-сонли мактабларнинг ён атрофларига турли кўчатлар экиб, туманнинг гуллаб-яшнашига ўз улушларини қўшишди.\nРахманова Гульнара Арзеновна 2019-03-29 08:42:06\nБу акция- партия тамонидан эътибор ва хакикий инсонийлик ердам. Партиямиз рахбарлари акция ташкилотчиларига миннатдорчилик билдирамиз, бу каби акциялар билан УзЛиДеП нинг жамиятдаги фаоллиги куринади ва маколани укиган хар бир инсонда партиямизга аъзо булишга учкин фойда булади деб умид киламиз. Барча партиядошларимизга куч-кувват тилаймиз .\nВаъда ваъдалигича қолиб кетмоқда. Мутасаддилар ваъдасини унутдими?


Кремль Қирғизистонда ҳарбий ҳозирлигини мустаҳкамлаш учун ИД билан боғлиқ хавотирларни кучайтирмоқда\nИссиқкўлдаги ҳарбий машғулотлар – Москванинг ўз манфаатлари йўлида террорчилик хавфини ошириб кўрсатишга бўлган сўнгги уринишларидан биридир.\nЭдельвейс машғулотлар марказида ўтган «Иссиқкўл Аксилтеррор-2018» ҳарбий машқлари давомида нишонга олаётган россиялик снайпер, Балиқчи, Қирғизистон, 26 сентябрь. (Вячеслав ОСЕЛЕДКО/AFP)\nИССИҚКЎЛ, Қирғизистон – Қирғизистонда Россия армияси иштирокида ўтган машғулотлар давомида Россиянинг қўрқув келтириб чиқариш ва ахборот муҳитини манипуляция қилиш стратегияси тўлалигича намоён бўлди.\nРоссия мудофаа вазирлиги хабарига кўра, 26 сентябрь куни Россия Қирғизистоннинг Эдельвейс машғулотлар марказида бўлиб ўтган машқларга 1000 га яқин аскар, 250 та ҳарбий техника, шу жумладан, 30 га яқин самолёт ва замонавий ракета тизимларини жалб этган.\nЎқув машқлари, илгарироқ бошланган Мустақил Давлатлар Ҳамдўстлигининг (МДҲ) Иссиқкўл Аксилтеррор-2018 машғулотлари доирасида бўлиб ўтди.\nМарказий Осиё бўйлаб Москванинг эҳтиёткорлиги кучайиб борар экан, Кремль минтақада «Ислом давлати» (ИД) ўз халифалигини тузиш арафасида экани ҳақидаги хавотирли хабарларни тарқатмоқда ва бу билан Қирғизистонда ўз ҳарбийлари ва техникасининг ортиб боришини оқлашга ҳаракат қилмоқда.\nРоссия мудофаа вазирлигининг видеолавҳасидан олинган кадрда 26 сентябрь куни Қирғизистондаги машғулотларда қатнашган Россия танклари кўрсатилган. (Россия мудофаа вазирлиги/YouTube)\nҚўшма машқлар олдидан ҳарбийча қадам ташлаб бораётган қирғиз аскарлари, Қирғизистондаги Эдельвейс машғулотлар маркази, 24 сентябрь. (Россия мудофаа вазирлиги)\nМДҲ аксилтеррор маркази раҳбари Андрей Новиковнинг айтишича, бу каби машқлар минтақага бостириб кириш эҳтимоли бўлган ИД террорчиларига қарши курашга қаратилган.\nИД сингари халқаро террорчилик ташкилотлари минтақада «халифалик» учун янги таянч нуқталари яратиш билан бирга, «ухлаб ётган» бўлинмаларни фаоллаштиришга уринмоқда, деган у 24 сентябрь куни Қирғизистоннинг Чўлпон Ота шаҳрида Россиянинг ТАСС ахборот агентлиги хабарига кўра.\nҚирғизистондаги қўшма ҳарбий машқлар – террорчилик хавфи баҳонасида Кремлнинг ўз яккаҳокимлигини мустаҳкамлашга қаратилган сўнгги уринишларидан биридир.\nКремлнинг даъволарига кўра, Марказий Осиё Афғонистон тарафдан кириб келувчи жангарилар хавфи остида қолмоқда. Россия расмийлари ва оммавий ахборот воситалари эса чегара яқинига тўпланган жангарилар сони ошиб бораётганини бот-бот такрорлаб келади.\n2015 йилда расмий Москва жангариларнинг умумий сони 4500 тани ташкил этиши ҳақида хабар берган эди. Россия тахминларига кўра, 2017 йил охирида бу рақам 10 мингтага етган, жумладан, улар орасида 3500 та ИД аъзолари ҳам бор.\nАфғонистонлик расмийлар эса 2017 йилги рақамларни рад этиб, уларнинг сони «бир неча юз» эканлигини маълум қилганлар.\nРоссиянинг минтақада ҳарбий ҳозирликни мустаҳкамлашга оид янги чоралари Марказий Осиё давлатларининг Москвага қарамлигини оширишга қаратилган, зеро Кремль гибрид уруши операцияларини кучайтирмоқда.\nБундай амалиётлар таъсир ўтказиш кампаниялари учун ОАВ ва ижтимоий тармоқлардан фойдаланиш, россияпараст гибрид уруши гуруҳларини сиздириш ва кенг кўламли ҳарбий ўйинларни ўз ичига олади.\nИД мағлубият ёқасида\nИДнинг алоҳида ҳужумлари хавфи муқаррар бўлиб борар экан, Новиковнинг огоҳлантируви коалиция кучлари ИДнинг сўнгги таянч нуқталарида гуруҳни тор-мор этиб бораётган вақтда янграмоқда.\n11 сентябрь куни Сурия демократик кучлари Сурия шимоли-шарқида ИД назорати остида қолаётган кичик ҳудудни гуруҳ жангариларидан тозалаш операциясининг сўнгги босқичини бошладилар. Мазкур ҳудуд гуруҳнинг Яқин Шарқдаги сўнгги таянч нуқтаси бўлиб қолаётган эди.\n«Қуршов» номини олган қуруқликдаги жанговар операция АҚШ етакчилигидаги коалиция кучларининг ҳаво ва артиллерия кўмагида амалга оширилмоқда.\n22 август куни эфирга узатилган 55 дақиқалик мурожаатда ИД етакчиси Абу Бакр Ал-Бағдодийнинг ўзи гуруҳ Яқин Шарқда кетма-кет мағлубиятларга учраётганини тан олган эди.\nУ ўз издошларини «дин, сабр ва жиҳодни» тарк этмасликка чақирган. Афтидан, бу билан гуруҳнинг қуруқликдаги мағлубияти тан олинган бўлар эди.\nУшбу хабар ИДнинг Афғонистондаги бўлинмаси раҳбарининг афғон ва коалиция кучлари тарафидан ўлдирилишидан бир неча кун аввал пайдо бўлган.\nМен сизга мутлоқ қўшиламан. Ҳақиқатда Ахлатсарой.\nНақадар ахмоқона ва уқувсиз ёзилган мақола! Муаллиф ўзи ёзаётган муаммодан бутунлай бехабар шекилли. Сафсата


Карантин тугамади: у босқичма-босқич юмшатиб борилади - 12.05.2020, Sputnik Ўзбекистон\nРеспублика махсус комиссиясининг 2020 йил 6 майдаги йиғилиш баёнига асосан, карантин талабларини босқичма-босқич юмшатиш чоралари белгиланган 12.05.2020, Sputnik Ўзбекистон\nРеспублика махсус комиссиясининг 2020 йил 6 майдаги йиғилиш баёнига асосан, карантин талабларини босқичма-босқич юмшатиш чоралари белгиланган\nТОШКЕНТ, 12 май - Sputnik. Карантин чекловлари 2020 йил 10 майга қадар амал қилиши белгиланган эди. Шунга кўра айрим фуқароларда "11 майдан бошлаб карантин тугади" деган нотўғри тушунчалар пайдо бўлмоқда, деб хабар қилади Koronavirus Info телеграм канали.\nХабарда айтилишича, аслида, карантин чекловлари бутунлай бекор қилингани йўқ. Республика махсус комиссиясининг 2020 йил 6 майдаги йиғилиш баёнига асосан, карантин талабларини босқичма-босқич юмшатиш чоралари белгиланди.\nУнга кўра, коронавирус инфекцияси тарқалиши ва беморларнинг даволаниш (соғайиш) динамикаси тўғрисидаги маълумотлар таҳлили асосида ҳудудлар учта тоифага ("қизил", "сариқ", "яшил") ажратилди ва ҳар бир тоифа учун алоҳида чекловлар белгиланди. Таҳлиллар мунтазам равишда амалга ошириб борилиб, олинган натижаларга кўра мазкур уч тоифага кирувчи ҳудудларнинг ҳар бирида чекловлар бекор қилиб борилади ёки кучайтирилади.\nРеспублика ҳудудида карантин давом этаётгани боис фуқаролар белгиланган чекловларга қатъий амал қилишга чақирилмоқда.


Кремлнинг ижтимоий тармоқларда тарқаган Оксфорд ва AstraZeneca ҳамкорлигидаги COVID-19 вакцинасини қораловчи кампаниясида шифокор халатидаги шимпанзе тасвирланган. [Файл]\nТАЛЛИН, Эстония – Эстония ташқи разведка хизмати (EFIS) Кремлнинг «мўртлиги» ва Пекиннинг «тобора зиддиятли ташқи сиёсатига» кескин баҳо берди.\nЧоршанба (17 феврал) куни эълон қилган йиллик ҳисоботида EFIS «Пекин ўзи етакчилик қиладиган сукут сақловчи дунёни» истайди дея Хитойнинг тобора ортиб бораётган таъсиридан огоҳлантирган.\nХитой технологиясига глобал қарамлик кучайиб бораётган бир пайтда, Пекин ҳам дезинформация тарқатишда «Россиядан ўрнак» олмоқда, дейилади ҳисоботда.\nХитойнинг тараққиёти Москванинг ғурурига зарба берди, бу эса ташвиқот ва хусусий ҳарбий компаниялардан (жангарилар) фойдаланишига қарамай, Россияни кичик иқтисодий ўйинчига айлантириб қўйди. 11-ўриндаги Россия дунёнинг иккинчи энг катта иқтисодиётига эга Хитойдан анча орқада қолган, деб хабар беради Жаҳон Банки.\nШарқий Украинанинг Дебалцево шаҳридаги қуролланган россияпараст жангарилар, 2015 йил. Кремл Россиянинг таъсир майдонини кенгайтириш мақсадида шу каби маҳаллий жангарилардан фойдаланади. Хитой ҳам худди шундай қилиш ниятида. [ВАСИЛИЙ МАКСИМОВ/AFP]\nПекин метросида мобил телефонларидан фойдаланаётган йўловчилар, 2020 йил, 19 декабр. Пекин интернетдаги номақбул контентни цензуралаш ва танқидчиларнинг овозини ўчиришни ўрганиб олган. [Ноэль Селис/AFP]\n«Айни дамда Хитой Россия каби дезинформациядан фаол ва профессионал даражада фойдаланмайди, аммо келажакда бу соҳада ўз ҳаракатларини кенгайтириши ва кучайтириши тайин», дейилади ҳисоботда.\nҲужжатга кўра, «Хитойнинг энг асосий мақсади Қўшма Штатлар ва Европани ажратиш».\n«Хитой бўлакларга бўлинган Европа кучсиз рақиб эканини ва унинг қаршилиги Қўшма Штатларникидек кучли бўлмаслигини яхши тушунади.»\nКремлнинг машҳурлиги пасаймоқда\nEFIS ҳисоботига кўра, бу орада Россия COVID-19 коронавирус пандемияси унинг геосиёсий кучайишига туртки бўлишига ишонмоқда.\n«Кремлнинг ишонишича, пандемия айни вақтда Россия илгари сураётган икки тенденцияни кучайтира олади: халқаро муносабатларда кўп қутблиликка ўтиш ва жаҳон саҳнасида Ғарб таъсирининг камайиши», дейилади ҳисоботда.\nРоссия президенти Владимир Путин «глобал эпидемия Ғарбни ички сиёсат ва иқтисодий муаммоларга диққат қаратишга ундашини, популистик ва эктремистик ҳаракатлар юзага чиқишини ва охир-оқибат Ғарбий мамлакатларнинг қадриятларга асосланган институционал бирлигига путур етказишини» кутмоқда.\n«Россия бу фикрларни рағбатлантириш мақсадида оловга ёғ қуйишга тайёр», деб қўшимча қилинади ҳужжатда.\nБундай иштиёқни COVID-19 вирусига қарши самарали вакцина ишлаб чиқиш пойгасида ҳам кўриш мумкин.\nКремл Ғарбда ишлаб чиқарилган вакциналарни қоралаш билан бир қаторда ўзининг «Спутник V» вакцинасини тарғиб қилиш бўйича катта ташвиқот кампаниясини олиб борди.\n«Бу қоралаш кампаниялари билан Россия ўз вакцинасига бозорда қулай шароит яратиш ва стратегик амбицияларини илгари суриб, ўзини COVID-19 инқирозига қарши биринчилардан бўлиб ечим таклиф қилган қудратли давлат қилиб кўрсатишга уринмоқда», дейилади ҳисоботда.\nКремлнинг дезинфорция кампаниялари асосан Россиядан ташқаридагиларни нишонга олган, мамлакат ичида эса қашшоқликнинг ортиб бориши, тийиқсиз коррупция, ҳаддан ортиқ тенгсизлик ва сиёсий босимлар – Путин ҳокимиятига нисбатан норозиликнинг кучайишига сабаб бўлмоқда.\nСўнгги ҳафтларда Россия бўйлаб оммавий намойишлар ва Кремлнинг асосий танқидчиси Алексей Навалнийнинг заҳарланиши ва ҳибсга олиниши ортидан норозиликлар янада кучайган.\nҲисоботга кўра, Россия режими аксари постсовет давлатлардан иборат кичик қўшниларини беқарорлаштириш ва уларнинг Евроатлантик ташкилотлар билан интеграциясига тўсқинлик қилиш учун ўзининг сиёсий, иқтисодий ва ҳарбий воситаларини ишга солиб келган.\nБу каби геосиёсий ўйинларни Беларусда, Украинанинг Қрим ва Донбасс ҳудудларида, Грузиянинг Абхазия ва Жанубий Осетиясида, Озарбайжон ва Арманистон ўртасидаги Тоғли Қорабоғ низоларида ҳамда ўтган йили Қирғизистонда бўлиб ўтган сиёсий тартибсизликларда кўриш мумкин.\n«Россия ўз аҳолиси орасида демократик ғоялар тарқалишидан қўрқиб, қўшни мамлакатларда қонун устуворлиги, фуқаролик жамияти ва эркин сайловлар ўрнатилишига тўсқинлик килиб келмоқда», дейилади ҳисоботда. «Россиянинг ҳукмрон элитаси бу ғояларни ўз «куч вертикали»нинг мавжудлигига таҳдид деб билади.»\nПекиннинг ортиб бораётган қудрати\nЭстония узоқ йиллардан бери асосан ўзининг йирик қўшниси Россиядан хавотирда бўлиб келган, аммо сўнгги йилларда Хитойнинг таъсири ҳақида ҳам жуда кўп гапирилмоқда.\nХитойнинг «хатти-ҳаракатлари ҳар йили янги муаммоларни келтириб чиқармоқда», деб ёзади EFIS раҳбари Микк Марран ҳисоботнинг сўзбошида.\nУ «Хитойнинг Россия билан кучайиб бораётган ҳамкорлигига» эътибор қаратар экан, бу «асосан Пекин бошқараётган муносабат» эканлигини таъкидлаган.\n«Хитой ва Россия яқин йилларда қўшма машғулотлар, стратегик бомбардимончилар билан қўшма патрул назорати олиб бориш, технологияларни ҳамкорликда ривожлантириш каби мувофиқлашган ҳарбий ҳаракатлардан чинакам иттифоққа айланиши кузатиб бориш керак», деб таъкидланади ҳисоботда.\nҲисоботга кўра, Хитой Россиянинг Сурия ва бошқа қайноқ нуқталардаги ҳарбий тажрибасини ўрганиш ниятида.\n«Хитой тобора йириклашиб бораётган глобал инвестиция лойиҳаларининг хавфсизлигини таъминлашда янги эҳтиёжга дуч келгани боис, Россия ҳам хусусий ҳарбий компанияларни яратиш ва жойлаштириш бўйича ўз тажрибаси билан ўртоқлашиши мумкин», дейилади ҳисоботда.\nҲисобот Хитой президенти Си Цзиньпин ва 17 та марказий ҳамда шарқий Европа мамлакат расмийлари ўртасида шу ойда бўлиб ўтган учрашув ортидан эълон қилинган.\nУчрашувда Си минтақадан Хитойга импорт ҳажмини оширишга ваъда берган.\nБолтиқбўйи давлатлари учрашувга фақат вазирларни юборган, буни кўпчилик дипломатик менсимаслик деб қабул қилган.\n«Россия оммавий ахборот воситалари COVID-19 эпидемияси тарқалишни бошлаганида Хитойни танқид қилишдан тийилгани ҳам эътиборга лойиқ», дейилади ҳужжатда.\nРоссиянинг вазифаси битта: Буюк Хитойнинг буйруқларини бажариш.\nСССР инқирозидан кейин Россия ЯИМи Хитойникидан икки марта кўп бўлган. Ҳозир эса Хитойнинг ЯИМи Россияникидан 10 марта юқори! Шунинг учун ҳам Россия Хитой нима деса шуни қилади.\nЭстония разведка хизмати... Жин урсин... «янги қудратли давлат» - илтимос, кулдирмай қўйинг. Хитойга келсак, ҳа, у иқтисодий кучли мамлакат. 1941 йилда «ўқ мамлакатлари» СССРдан 28 марта иқтисодий устун бўлишган; хўш Буюк учинчи рейх қани ҳозир? Айни вақтда Россияда ака-укаси ҳам, опа-синглиси ҳам йўқ. Биз соддалик билан собиқ Совет мамлакатлари бор деб ўйлаганмиз, аммо афсус ҳозир бу дўстлик на уларга, на Россияга керак. Ким кимни сотгани очиқ савол. «Россияда фақат иккита иттифоқдоши бор - ўз армияси ва флоти» (Россия императори Александр II).\nАгар россияликлар миллат сифатида омон қолишни истаса, Европага яқин бўлишлари керак. Ўз ҳудудларига ёпишиб олишларидан фойда йўқ; осиёлик қўшнилари 90-95 фоизини олиб қўйишади.\nРоссиянинг вазифаси Хитой қаерга юришни буюрса шу ерга судралиш.


Бир қозон сув – HURRIYAT\nБир қозон сув\n2 oy oldin Behzod 78\nБир хабар ўқиб қолдим: “Тошкент шаҳар Олмазор туманида янги — “Riviera” кинотеатри иш бошлади”. Кейин эса “Riviera” сўзига қизиқиб қолдим ва унинг маъносини излай бошладим.\nДастлаб, “Ўзбек тилининг изоҳли луғати”ни титкилаб чиқдим. Топилмади. Бошқа бир қанча тилга, атамашуносликка оид китобларни кўриб чиқдим, бундай янги “ўзбекча атама” йўқ экан. Кейин балки жуда қадим туркий сўздир деб ҳатто “Девони луғатит турк”ни кўздан кечирдим, бефойда. Нима қилишни билмай, азбаройи қизиқишим ошгандан ошиб, “Навоий асарларининг изоҳли луғати”га мурожаат қилдим. Кошки, топила қолса… “Нега бу сўзни ўзбек тилига оид луғатлардан изладинг?” — дерсиз. Ахир мен хом сут эмган банда, ҳамон юртимизда давлат тили учун қайғурилаётгани, ўзбек тили билан боғлиқ қонун, фармон, қарорларга сўзсиз амал қилиниши, Давлат тилини ривожлантириш департаментининг изчил фаолиятига, қолаверса, миллатдошларимнинг ўз она тилига бўлган муҳаббатининг кучига жуда-жуда ишонаман-да.\nАммо кўп афсуски, мен кутган натижа бўлмади. Мамлакатимизнинг пойтахтида янги очилган кинотеатрнинг номи ўзбекча эмас, балки инглизча сўз бўлиб чиқди. “Соҳил, қирғоқ” деган маънони англатаркан.\nЕр сайёрасининг шар шаклида эканлиги маълум. Лекин ҳали ҳам “Текис ер назарияси”нинг тарафдорлари борлиги ҳайратланарли, а?\nРостини айтсам, мени бундан-да кўпроқ ҳайратлантирган бошқа нарса, орамизда тепса тебранмасларнинг кўплиги, бепарволарнинг кўплиги.\nЭнг ачинарлиси, матбуотда, телевидение ва радиода, ҳатто электрон нашрларда миллат, ўзлик, она тилининг софлигини сақлаш борасида узлуксиз таъкидлаб келинаётган бўлса-да, мактабда ўқитувчилар, олий ўқув юртларида профессорлар, турли анжуманларда миллатпарвар, маърифатпарвар фаоллар бу мавзуларга қайта-қайта тўхталаётган бўлсалар-да, она тилимизга муносабат яна ва яна аҳамиятсиз, эътиборсиз бўлиб қолмоқда.\nАнча йиллар аввал мактабда ўқиб юрган кезларим адабиёт фанидан дарс берган ўқитувчимиз айтиб берган бир ҳикоятни ҳалиям тез-тез эслайман: “Бир куни подшоҳ барча аъёнларини чақириб: “Эртага тонг ёришмасдан ҳар бирингиз бир косада сут олиб келиб, сарой олдидаги катта қозонга қуясизлар”, дебди. Вазирлардан бири қурумсоқ экан, у: “Бир коса сув олиб бориб қозонга солсам, подшоҳ билиб ўтирибдими? Бир қозон сутнинг ичида менинг озгина сувим билинмай кетади”, деган хаёл билан тонг оқарган маҳал сарой олдига келибди. Не кўз билан кўрсинки, қозоннинг ичида тўла сув турган эмиш! Ажабланарли жиҳати, барча аъёнлар қоронғида бир-биридан бехабар қозонга сув солиб кетаверишган экан”.\nҲикоят орқали нима демоқчи бўлганимни англагандирсиз. Бизнинг жамиятимизда ҳам тилга муносабат масаласида аҳвол юқоридаги ҳикоятдагига ўхшайди. Биргина менинг ножўя ишим билан ҳамма нарса барбод бўлиб кетмас, деб ўйлаймиз чоғи. Аслида, ҳамма нарсанинг рисоладагидек бўлиши ҳар биримизга боғлиқ эканини сира англамаймизми?\nБиламан, менинг ушбу ёзганимга нафақат Олмазор тумани мутасаддилари, балки Тошкент шаҳар ҳокимлигидагилар ҳам парво қилишмаса керак. Чунки қонун бору амалда ижроси йўқ-ку! Майли, ҳозир бу “не очень важный” гаплар билан бошингизни қотирмай.\nЯхшиси айтинг, “Riviera”га кино кўргани қачон борамиз?\nPrevious Султоннинг мактубини ким етказади?\nNext Тўқликка шўхликми?


25 ноябр 2020, Тошкент вақти: 07:49\nИслом Каримов номидаги Тошкент халқаро аэропортида 23 июндан 24 га ўтар кечаси 40-45 минут чамаси электр бўлмади.\nБу ҳақда Озодликка хабар қилган аэропорт йўловчиларининг айтишича¸ тунги соат 3 ларда Ўзбекистоннинг бош ҳаво дарвозаси бўлган бино қоронғуликка чўмган ва “катта тўполон" юзага чиққан.\n“Бирор одам бу ердагиларга нима бўлганини тушунтирмади¸ ҳеч ким йўловчи-мижозлардан ҳатто узр ҳам сўрамади. Бизга ҳокимиятга арз қилинглар¸ айб биздамас¸ деб қутулишди”¸ дейди халқаро аэропортда электр узилганига ўзи бевосита гувоҳ бўлган йўловчилардан бири.\nТошкент халқаро аэропорти мулозими 24 июнь куни Озодликка шундай воқеа бўлганини тасдиқлади¸ аммо сабаблари ҳақида изоҳ бермади.\n“Тошкент аэропортига хуш келибсиз”¸ дея суҳбатни ирония билан тугатди аэропорт мулозими.\nЎзбекистон Транспорт вазирлигига яқин мулозимнинг Озодликка айтишича¸ 23 июндан 24 га ўтар кечаси “аэропортнинг ярим соатдан кўпроқ электрсиз қолгани ҳақида расман ҳисобот берилган”.\n“Аэропортга хизмат қиладиган учта подстанция бор. Ақл бовар қилмайдиган жойи¸ уларнинг учаласи ҳам ишламай қолган. Агар учиш-қўниш йўлагидаги ëритиш ишламай қолса¸ резерв системаси ҳам ишламайди. Аэропорт раҳбарияти учун бу шармандалик! Бирор нарсани эплай олмаяпти булар – кучли ëмғир ëғса¸ томидан сув ўтади¸ свет йўқ¸ яп-янги бино бўлмаса! Бу бино ўзи жуда катта ëлғон ва алдамчилик билан қурилган ва ҳозирча ҳеч ким масъулиятни зиммасига олмаяпти”¸ деди бу ҳақда матбуотга гапириш ваколати йўқлиги боис шахси очиқланмаслигини сўраган Тошкент ҳукуматига яқин мулозим.\n3 июнь куни кучли ёмғир оқибатида сув босган Тошкент аэропорти Ўзбекистон президенти девони ишлар бошқармаси ҳузуридаги қурилиш корхонаси томонидан, “ТашГИПРОГОР” лойиҳаси асосида барпо этилган.\nБу ҳақда аэропорт вакили маҳаллий нашрларга маълум қилган.\nДавлат ташкилоти қурилиш билан шуғуллангани эса жамоатчиликда эътироз уйғотган. “Нега (президент) девонидек муҳим идора хўжалик фаолияти ва қурилиш билан шуғулланади? Хўш, энди сифат учун ким жавоб беради? Нега биз ҳамон давлат идоралари қошида унитар корхоналарни кўпайтиришда давом этмоқдамиз?” дея масъулларни саволга тутган SmartGov Consulting консалтинг компанияси директори Азиза Умарова ижтимоий тармоқда.\nМутахассисга кўра, аэропорт қурилиши лойиҳасида нафақат кучли ёғингарчилик, балки хавфсизлик қоидалари ҳам инобатга олинмаган. Бунинг устига, Тошкент шаҳридаги муҳандислик иншоотлари, ирригация ва канализация тармоқлари ҳужжатлари ҳам совет даврида бўлгани каби асоссиз равишда махфий тутилмоқда.\nЭслатиб ўтамиз, 3 июнь куни кузатилган кучли ёмғир оқибатида Тошкент халқаро аэропорти томидан чакки ўтиб, терминални сув босди, тошқин йўловчиларни ташиш ва учиш-қўниш йўлакларигача кириб борди. Бино ўтган йил ёзида фойдаланишга топширилган эди.\nЎзбекистон тарихидаги қиммат қурилишлардан бири бўлган бу иншоотнинг давлат бюджетига қанчага тушгани ҳақида ҳозиргача жамоатчиликка очиқ маълумот берилмаган.


Исенесеңбе? » Zlixa Orazimbetovanin' jeke veb sayti\nҚәнийгелердиң айтыўынша, бүгинги күндеги информациялардың бар-жоғы 8%ы ғана қалыс ҳәм реал түрде тарқатылады екен. Қалған 92 %ында болса, қандай да бир мәплер, реклама, тәсир көрсетиў ҳәм басқа монипуляциялық қәсийетлер бар.\nРаўажланған мәмлекетлердиң экспертлериниң пикирлерине көре, бүгинги күнде адамларды реклама ҳәм информациялар басқармақта. Мысалы: азық-аўқат, кийим-кеншек, үй-руўзыгершилик буйымлары ҳәм басқа мәселелерде де ғҳқ да берилген информацияларға сүйенемиз.\n10 февраля 2016 07:48 516 рет көрилди Комментариялар: 0 Принтер


Индонезияда кўчки оқибатида 12 киши ҳалок бўлди\n11:46 / 10.02.2017\nИндонезиянинг Бали оролида рўй берган кўчки оқибатида камида 12 киши ҳалок бўлди. Associated Press хабарига кўра, қурбонлар орасида 3 бола ҳам бор. Шунингдек, 5 киши жароҳатланган, қишлоқ аҳолиси эвакуация қилинган.\nАгентлик маълумотига кўра, кўчки ҳудудда кучли ёмғирлар ёғиши ортидан рўй берди. Айни вақтда оролнинг марказий қисмидаги 3та қишлоқ ушбу табиат ҳодисаси билан рўбару бўлган. Ҳудудда бир қанча уйлар бутунлай вайрон бўлган.\nИндонезия кўчки Бали


Туркияда ҳарбий тўнтариш амалга оширишга уринишдан кейин 5 генерал, 29 полковник ўз лавозимидан четлатилди, деб хабар бермоқда "Кун" нашри.\nАгентликнинг яна бир юқори лавозимдаги манбаси Туркия бош штаби айни вақтда ҳукуматтараф қўшинлар томонидан назорат қилинаётгани, бироқ тўнтаришнинг бир гуруҳ тарафдорлари ҳанузгача қаршилик кўрсатаётганини маълум қилган.\nИсёнчилар гуруҳи ихтиёрида бир нечта ҳарбий вертолёт бор, бироқ ҳукумат қўшинлари уларни яқин фурсатларда уриб туширишга тайёр, деб айтди манба. У исёнчилар бирорта ҳам қирувчи самолётга эга эмаслигини қўшимча қилган.\n10:17 Туркияда вертолёт қулаши оқибатида 13 ҳарбий, жумладан генерал ҳалок бўлди


Гиннес рекордлари китобига киритилган Болливуд юлдузлари - Daryo\n08:27, 17.05.2020 113547\nБолливуд юлдузларининг Гиннес рекордлари китобига киритилган машҳур актёр ва актрисалари ҳақида тўхталамиз.\nКапурлар оиласи, Болливуддаги энг кўп актёрлардан иборат оила ҳисобланади ва 1999 йил Гиннеснинг рекордларига киритилган. Ушбу оиладан илк бор Притхвираж Капур 1929 йилда актёр сифатида ўз фаолиятини бошлаган, кейинчалик ўғиллари Раж, Шамми, Шашилар ота касбни давом эттирган. Капурларнинг таниқли қариндошлари орасида Амитабх Баччан, режиссёрлар Рамеш Сиппи ва Манмохан Десаи ҳам бор. Ранбир Капур ва Карина Капур бўлса, Притхвираж Капурнинг неваралари ҳисобланади.\nБолливуд қироли Шоҳрух Хон энг бадавлат ҳинд актиёри ҳисобланади. У 2013 йилда 220.5 крор даромад билан Гиннес рекордларидан ўрин олган.\nФото: Vogue India\nЁш бўлишига қарамай Катрина Каиф, Шоҳрух Xон билан бир йили Гиннес рекордларига энг бадавлат актриса сифатида киритилган. Маълумотларга қараганда, у бир йилда 63,75 крор даромад топишга муваффақ бўлган.\nАшок, Болливуд тарихида энг узоқ карьера қилган актёр сифатида рекорд ўрнатган. Таъкидланишича, у 1936 йилда «Жееван Наия» фильмидаги дебютидан кейин 63 йил давомида тинимсиз суратга тушган.\nФото: Talk Bollywood\nАмитабх Баччаннинг ўгли Абхишек, Гиннеснинг рекордлари китобига 2009 йилда киритилган. Унинг рекорд қўйишига «Дели-6» фильми тарғиботи учун 12 соат ичида 7 та шаҳарга бориб чиқиш қилгани сабаб бўлган.\nҲиндистон фуқаролигига эга бўлмаган Болливуд актёрлари\n16:48 Бугун 527\nТошкентдаги Чорсу бозорида истеъмолга яроқсиз гўшт ва сут маҳсулотлари аниқланиб, йўқ қилинди\n16:20 Бугун 1408\nЖуда ҳам зарарли: Оёқларнинг шикастланишига олиб келадиган пойабзал турлари\n15:57 Бугун 2904\nЖиззахда фуқарони жамоат саломатлиги техникумига ўқишга киритиб қўйиш эвазига 400 доллар сўраган ўқитувчи ушланди\n15:25 Бугун 9533\nМарсело «Реал» сафини тарк этаётганини маълум қилди\n19:31, 27.05.2022 72794\nБир сўмдан юз минг сўмгача. Ўзбекистоннинг барча қоғоз пуллари\n20:31, 28.05.2022 72013\nРухшонага тан жароҳати етказгани учун унинг собиқ турмуш ўртоғи, режиссёр Санжар Маткаримовга озодликни чеклаш жазоси тайинланди\nСамарқанддаги ҳовлилардан бирида 11 қаватли бино ноқонуний қурилгани аниқланиб, бузиладиган бўлди\n10:58, 28.05.2022 44724\nБуюк империяга асос бўлган муҳораба. Марказий Осиё тарихидаги энг йирик жанглардан бири — Данданакон жанги


Тошкентда кучли таъсир қилувчи дорилар савдоси билан шуғулланган шахслар 5 йилга қамалди\n07:51 / 04.05.2022\nКучли таъсир қилувчи дори воситалари савдогарларига суд ҳукми ўқилди. Бу ҳақда Давлат хавфсизлик хизмати хабар бермоқда.\n2021 йилнинг октябрь ойида Давлат хавфсизлик хизмати ҳамда Давлат божхона қўмитаси ходимлари ҳамкорлигида тезкор тадбир ўтказилган.\nУнда, Тошкент шаҳрида яшовчи, 1987 йилда туғилган Т.У. Наманган шаҳрида яшовчи, 1989 йилда туғилган М.М.дан 7504 дона “Регапен” кучли таъсир қилувчи дори воситаларини 45 млн сўмга сотиб олган вақтида ушланган.\nШунингдек, Т.У.нинг автомашинасидан 158 дона “Тропикамид”, Чилонзор туманидаги яшаш хонадонидан эса 5617 дона “Селофен Залеплон”, 1492 дона “Тропикамид” ва 778 дона “Регапен” кучли таъсир қилувчи дори воситалари ҳам процессуал тартибда расмийлаштирилиб олинган.\nАниқланишича, Т.У.нинг буюртмасига кўра М.М. ушбу дори воситаларини ўзининг жиноий алоқалари орқали Қирғизистондан Ўзбекистонга контрабанда йўли билан ўтказиб, Тошкент шаҳрига олиб келган.\nМазкур ҳолат юзасидан Т.У. ва М.М.ларга нисбатан Жиноят кодексининг 251-1-моддаси 3-қисми (Кучли таъсир қилувчи ёки заҳарли моддаларни қонунга хилоф равишда муомалага киритиш) билан жиноят иши қўзғатилиб, тергов ҳаракатлари олиб борилган.\nЖиноят ишлари бўйича Чилонзор туман судининг ҳукмига кўра, Т.У. ва М.М.нинг ҳар бирига нисбатан 5 йил муддатга озодликдан маҳрум қилиш жазоси тайинланди.


“Эй Аллоҳим, мен Сендан жаҳаннам фитнаси ва азоби, қабр фитнаси ва азоби, бойлик фитнаси, камбағаллик фитнаси ҳамда масиҳ дажжол фитнасидан паноҳ беришингни сўрайман!”\nУста қиладиган ишининг сифатига, иш берувчи эса керакли ашёлар, иш шароити ва иш ҳақи учун жавоб бериши лозим. Қайси бир томон ғирромлик қилса ҳам, иш бузилади, ҳар иккала тараф учун бош оғриғи кўпаяди.\nЯхши танишларимиздан бири сўзлаб берди. У киши поездда кўп юрар экан. Поезд бир бекатга борганида, ҳар галгидек асал сотиб юрадиган бир йигит вагонга чиқибди. У йигит вагонларни айланиб, асал сотиб келгач, ўша танишимизнинг олдига келиб ўтирибди да, салом аликдан сўнг тамадди қила бошлабди.\nДунёда яшаган ҳар бир инсон билади-ки, инсонга қўшнидек асқотадиган бирон кимса йўқ. Ота-боболаримиз: “Уй олма, қўшни ол” деганлар. Қўшни уйга қараганда жуда муҳимдир. Яна ота-боболаримиз:\nБу мавзуда жуда кўп гапирилди, китобу мақолалар эълон қилинди. Биз ҳам маърифат излаган дилларга айрим нарсаларнигина эслатиб ўтишни мақсад қилиб олдик. Бу ерда ҳеч бирор кишини айблаш нияти йўқ.\nБу мавзуда айрим манҳиёт ларни зикр қилмоқчимиз. Мақсад — ундай ишлар жамиятимиз гуллаб яшнашига халал бераётгани учун улардан халос бўлишга чора излаш. Уларни қандайдир маънода касаллик қўзғатувчи микробларга ёки компьютерга тушган вирус дастурларига ўхшатиш мумкин\n“Тақво” сўзини уламолар турлича таърифлашган. Имом Роғиб ал-Асфаҳоний: “Тақво нафсни гуноҳдан сақлашдир. Бу ҳаром ишларни тарк этиш билан бўлади. Ҳатто баъзи мубоҳ ишларни ҳам тарк қилиш тақвонинг комиллигидандир”, деган.\nАбу Ҳурайра розийаллоҳу анҳу Набий соллаллоҳу алайҳи ва салламдан ривоят қилади: Аллоҳ таоло айтади: “Эй Одам боласи, ибодатимга фориғ бўл. Шунда қалбингни бойликка тўлдираман ва фақирлигингни кетказаман.\nСавбон розийаллоҳу анҳу ривоят қилади: Расулуллоҳ соллаллоҳу алайҳи ва саллам дедилар: “Банда гуноҳлари туфайли ўзига келаётган ризқдан, албатта маҳрум бўлади. Қадарни фақатгина дуо қайтаради. Умрни фақат яхшиликлар узайтиради”\nТаваккулнинг асл маъноси “ўзини Аллоҳга топшириш”дир. Ғаззолий таваккулни: “Қалбнинг Ёлғиз Вакил – Аллоҳга суянишидан иборатдир”, деб тушунтирган. Аллома Муновий эса: “Таваккул банданинг ожиз эканини изҳор қилиб, таваккул қилинадиган Зотга ишонишидир”, деган.\n“Набий соллаллоҳу алайҳи ва саллам: “Эй Аллоҳим, умматимнинг барвақт (қилган ишлари)да барака бергин!” деб дуо қилдилар. У зот қўшинни бирон жойга жўнатмоқчи бўлсалар, куннинг аввалида жўнатар эдилар”.\nТижорат инсониятнинг илк босқичларидан бери, дунё ва ҳаётнинг давом этиб келиши учун зарур бўлган касблардан бири экани шубҳасиз. Ана шундай улуғ мақомдаги касб ҳалол ва тўғрисўзлик ҳамда яхши ният ила адо этилса, у ибодат даражасига кўтарилади.


Ҳар тўрт йилда бутун Осиё бўйлаб ўтказиладиган нуфузли мусобақалардан бири Осиё ўйинларининг навбатдагисига Хитойнинг Ханжоу шаҳри мезбонлик қилади. Кеча ушбу мусобақанинг расмий тимсоллари танланди. Бу ҳақда Жисмоний тарбия ва спорт вазирлиги матбуот хизмати хабар бериб ўтди.\nКонконг, Лянлян ва Ченчен номидаги роботлар ўзларида шаҳарнинг ЮНЕСКОнинг Бутунжаҳон мерос обектларига кирган ҳудудларини тасвирлашган. Коронавирус пандемияси сабаб тақдимот рақамли очилиш маросими шаклида ўтказилди.\nБиринчи «Конгконг» роботи Лянчжоу шаҳридаги археологик харобаларни тақдим қилади. Унинг номи ушбу ҳудуддан топилган нефрит туридан олинган. Топилманинг ёши 5000 йилдан ортиқ бўлиб, унинг шарафи билан тимсол ер ва ҳосилнинг асоси бўлмиш сариқ рангни ўзида жилолаган.\nОчилиш маросимида сўз олган бошқарув қўмита раиси Ража Рандхир Сингх тимсоллар замонавий дунё онгини ва келажак энергиясини билдиришини айтиб ўтди.«Тимсоллар ёрқин ва мазмунга бой, улар Хитой маданияти, Ханжоу шаҳри ва Осиё қитъаси руҳини бирлаштирган», – деди Сингх.\nТимсоллар тақдим қилингандан кейин 20 дақиқалик онлайн рақс ва маданий чиқишларни ўз ичига олган маросим бўлиб ўтди. Ташкилий қўмитага Хитой санъат академияси ўқитувчилари Чжан Вен ва Ян Хонг томонидан яратилган сўнгги робот қаҳрамонлари билан маскот эскизлари учун жами 4633 та мурожаат келиб тушган.\nЭслатиб ўтамиз, 2022-йил Ханжоу шаҳрида ўтадиган XIX Осиё ўйинлари 10-25 cентябр кунлари бўлиб ўтади.


Денисов “Локомотив”да энг яхши бўлишга даъвогар » Скачать музыку бесплатно новинки музыки 2016-2017\nДенисов “Локомотив”да энг яхши бўлишга даъвогар\nКомментариев: 0 Просмотров: 186 Дата: 23-03-2016, 06:50 Ўзбекистон миллий терма жамоаси ярим ҳимоячиси Виталий Денисов “Локомотив”нинг март ойидаги энг яхши футболчиси бўлиши мумкин. “Терек”, “Уфа” ва “Краснодар”га қарши ўтказилган ўйинлар асносида беш нафар футболчи танлаб олинди.Денисовдан ташқари Александр Самедов, Ян Дюрица, Неманья Пейчинович ва Тарас Михалик март ойининг энг яхши футболчиси бўлишга даъвогарлар рўйхатида эътироф этилган. Айни пайтда бу футболчиларга овоз бериш жараёни давом этмоқда.Бу футболчилар барча ўйинларда майдонга тушиб, жамоа ғалабасига ўзларининг муносиб хиссаларини қўшишган. Масалан, Денисов уччала учрашувда ҳам майдонда тўлиқ 90 дақиқа ҳаракат қилган. Ҳам ҳимояда, ҳам ҳужумда фаол ўйини билан ажралиб турган. - деб хабар бермоқда Stadion.uz нашри.


Ёнаётган қўл кўринишидаги булутни "Тангри қўли" деб аташди » Ўзбекистон янгиликлари – Zamin.uz\n22-07-2016 | 10:08\nZAMIN.UZ / Дунё / LIFE STYLE / 22 Июл 2016 года1 037\nЁнаётган қўл кўринишидаги булутни "Тангри қўли" деб аташди\nҲаммамиз кичиклигимизда албатта бир марта бўлса ҳам "булутлар қандай шаклда?" ўйинини ўйнаб кўрганмиз. Ўша пайтда қуён шаклидаги булутнинг аста қўзичоққа айланиши қанчалик завқли эканлигини биламиз.Катта бўлгач ҳаёт ташвишлари билан булутларни кузатишга вақт ҳам бўлмайди. Бироқ баъзан кўкдаги булутлар шундай шакллар касб этадики, эътибор бермасликнинг иложи қолмайди. Ҳатто айрим шакллар инсон кўнглига ваҳима ҳам солиши мумкин. Португалиядаги Мадейра оролида шундай ҳолат юз берди. Осмонда пайдо бўлган мушт тугилган қўл шаклидаги оловранг булут орол аҳолисини ҳайратга солди.Блоггер Рожерио Пачеко ижтимоий тармоқ орқали тарқатган оролда олинган сурат бир қатор баҳсларга сабаб бўлди. Айримлар уни "Тангри қўли" дейишган бўлса, бошқалар "Final Fantasy" видеоўйинидаги думли юлдузга ўхшатишди.Сиз ҳам баҳо берингчи, ҳақиқатдан қўлга ўхшайди а?\nЎқишни тавсия қиламиз Бразилиялик тирик Барби


Қачон Америка бўламиз?\n08.06.2018 12:39 3 3129\nИш ҳақлари ҳақидаги гаплар шу кунларда интернетда кўпайиб кетди. Ростан ҳам бугунги кунда бюджет ташкилотларида иш ҳақи жуда кам. Нарх-наво эса ошишда давом этаяпти. Оддий ходимни бир ойлик маоши 800-900 минг сўм. Менимча бу маош билан 2012 — 2013-йилларда амаллаб яшаса бўларди. Ношукурчилик бўлсаям тан олиш керак буни.\nИстеъмол саватчаси деган сўзлар йил бошида анча кўнглимизни кўтарганди. Йил ярим бўлаяпти, лекин жимжитлик. Нима бўлди, бу масала қай тартибда ҳал қилинаяпти, яшаш учун бир кишига бир ойда неча сўмлик маҳсулотлар керак? Ҳеч кимдан садо чиқмайди. Тўғри, орада бир кўзимиз тушган эди, лекин жавоб қониқтирмаган эди.\nБюджетимизга солиқлардан тушадиган маблағларимиз ҳам ҳавас қиладиган даражада эмаслигини Президентнинг солиқчилар ҳақида айтган гапларидан билиб олдик. Бу айтилаётган гаплар, бугун, кеча, бир йил олдин танқидга учраган ташкилотларнинг қилмишлари, ундирилмаган, ўзлаштирилган миллиардлаб доллар, сўмларни эшитиш халқ учун, оддий ходимлар учун осон эмас. Неча йиллардан буён етказилган зарарни солиқчилар ва бошқа шахслар чўнтагидан тўласа, кейингиларининг кўзлари мошдек очилармиди?\nЁки Хитойга ўхшаб коррупция билан шуғулланган, давлат пулини ўзлаштирганларга ўлим жазоси қўлланса бу ҳодисалар бўлмасмиди? Шу ҳақида алоҳида бир қонун қабул қилинса нур устига нур бўларди. Ҳеч кимга сир эмаски, ҳар бир шаҳарда, ҳар бир туманда, ҳар бир қишлоқда умумий овқатланиш нуқталари, савдо дўконлари рўйхатдан ўтмай фаолият кўрсатиб бораяпти. Агар уларни суяйдиганлар бўлмаса шу ишни қилармиди? Бу ҳаммага аниқ факт-ку. Бозорларимизда яна ноқонуний валютафурушлик бошланди. Буни яна Президент айтмаса, бошқа органларнинг хаёлига ҳам келмаяпти.\nШундай бўлса-да, бюджетда аравасини ўзи тортадиган ташкилотлар ҳам бор. Ҳеч булмаса шуларда ишлайдиган ходимларнинг ойлик иш ҳақини кўриб чиқиш керакми? Сабаби маълум, бюджетга ҳам фойда бўлади. Яъни солиқ ҳам шунга яраша ундирилади. Бу билан бошқа бюджет ташкилотларининг ойлик иш ҳақлари кўтарилишига қарши эмасман. Нима учун оддий ходимларнинг, ўқитувчиларнинг кўкрагига шамол тегмаслиги керак?\nҲаммамизга маълумки, ташкилот раҳбарлари ҳокимлар томонидан вазифасига қўйиб келинмоқда. Бу раҳбарлар фақат ҳоким учун жон куйдиради дегани эмасми? Ҳамма ташкилотда раҳбарлар тайинланиши эмас, сайланиши лозим. Ҳар бир вилоят, туман бюджет ташкилотида бошқарув кенгашларини ташкил қилиш кераклигини ҳаётнинг ўзи тақозо қилмоқда. Бўлмаса коррупция, давлат пулини ўзлаштириш тўхтамаслигини кўрдик. Ками қолмади-ёв назаримда. Ана шу бошқарув кенгаши аъзоларининг 80 фоизи оддий ходимлардан бўлиши шарт. Ана шунда раҳбарларимиз ўз ташкилоти, ўз ходимлари учун жон куйдиради. Куйдирмаса ёки оёғи қийшайса уни бошқарув кенгаши шартта алмаштиришини ҳис қилиб туради.\nкоррупция маош Истеъмол саватчаси нарх-наво иш хақи\nЖамият 06/02, 16:50


-Мен турмуш ўртоғим раҳматли бўлгач, бутун кучимни болаларимни ўқитишга сарфладим. Ҳафтада етти кун ишладим ва уларни оёққа қўйдим, бунинг устига мен замонавий аёллардан эдим. Болаларим ҳам замонавий бўлиб етишдилар. Бир-икки ҳамюртлар билан борди-келди қилсам, камсита бошладилар. Намоз қилмаганимизни юзимизга солишди. Ҳатто болаларимни кофир ҳам дейишди, устидан кулишди. Бугунга келиб, қараб турсам, менинг ҳамма болаларим етишган, Тангрисига чин дилдан ишонган, олий маълумоти, виждонли, катта-катта ишларнинг эгаси. Ўша танишларимизнинг болалари ҳали ҳам тунги клубларда юришганини эшитиб қоламан. Клубнинг ёнига қадар бошини ўраб келармиш-да кейин эса, ҳаммаёғини очиб оларкан. Бунинг устига ўша танишларим одамга тақинчоқларига қараб баҳо беришар экан, мен тақинчоқ олиш ўрнига болалаларимнинг ўқишига пул тўпладим. Хуллас, бугунга келиб ҳамюртлар мени унутишган, мен эса, уларни. Тангира эса, улардан кўпроқ мен ишонсам керак. Чунки уларнинг таши бошқа ва ичи бошқа.\nХола очиқ кўнгил, дунёга ҳушёр назар билан қарайдиган аёл экан. Унинг гаплари самимий, юракдан айтилгани сезилиб туради. Болалари ва неваралари ҳам фавқуллодда тарбияли эканлигини кўрдик. Кунларнинг бирида холага,\n-Қандай қилиб Америкага келиб қолдингиз?,-дедим.\nАввал кулдилар, кейин юзларида маҳсун бир ўйчанлик пайдо бўлди.\n-Ҳеч кимга айтган эмас эдим, аммо укажон сизга айтаман, бу ҳам балки бир асарингизга сабаб бўлар,- дедилар ва афсонавий тарихларини ҳикоя қилдилар.- Мен Ўзбекистонда замонавий, илмни ардоқлаган бир оилада ўсдим. Олийгоҳни битириш арафасида курсдошларимдан Л. исмли бир йигит менга севги изҳор қилди. Дунёнинг иши экан, мен ҳам уни севиб қолдим. Бизнинг севгимизнинг олдида ҳамма афсоналар кучсиздай эди. Биз шу қадар бахтиёр эдик-ки, иккаламиз ҳам тўйимизни орзиқиб кутардик. Ўша кунларда дугоналаримдан бири “Биласанми, Л. сил касалига йўлиқибди” деб қолди. Мен содда ҳам бу гапни Л.ни яхши таниган бошқа дугонамга маслаҳат учун айтибман. У эса, Л.ни яхши кўрар экан ва дарҳол ёнига бориб “Ризвон сени сил деяпти, суриштириб юрибди” деб айтибди.\nШу кундан бошлаб ёруғ дунё мен учун зулматга айланди. Л. мен билан гаплашмай қўйди. Йўлидан чиқсам юзини тескари буриб кетадиган бўлди. Менинг севгим эса, алангаланиб борар эди. Онамнинг бўйинларига осилиб ҳўнгир-ҳўнгир йиғлар эдим. Тунлари ухламай чиқардим. “Қўй болам, кўз ёшларинга арзимайду у” деб онам овутган бўлардилар, мен эса, баттар йиғлар эдим ва юрагимнинг ярмини йўқотиб қўйган каби азият чекар эдим. Ўзбекистон тор, зах бир кулба каби мени ўзидан итқита бошлади. Кунлар тегирмон тоши бўлса, соатлар калтак ва дақиқалар мушт бўлиб мени дўппослар эдилар гўё. Азиятларим аста-секин исёнга айланди ва Ўзбекистонни тарк этдим. Ўшанда, яъни бундан 45 йил аввал мен ҳақимда кўп гаплар тарқатишди. Чет элда уни сотиб юборишибди, деганларини эшитдим. Кўчада савдогарлик қилаяпти, ҳам дейишибди. Аммо менинг бахтим кулган экан, яхши бир одамга турмушга чиқдим ва йўлимни йўқотмадим. Тез-тез Тошкентга бориб туриш имконим ҳам бўлди.\nАгар ўшанда Л. хато қилмаганда, ёки мен хато қилиб дугонамга кўнгил ёрмаганимда бугун Америкада бўлмас эдим. Аммо бу ҳам Тангрининг инояти. Болаларим, невараларим ёруғ кунларда яшамоқдалар. Шуни айтсалар керак-да, ёмонлик эшигидан кирсанг, яхшилик эшигидан чиқасан деб. Ҳар бир ёмон куннинг ортидан яхши кун келар экан. Билмадим, Л.нинг ҳаёти қандай бўлди? Ўшанда жуда қаттиқ ранжиган эканман-ми ёки жуда қаттиқ ёнган эканман-ми, уни ҳеч суриштирмадим ва доим эсламасликка уриндим. Мана энди орадан 45 йил ўтиб сизга айтим бердим… Қаранг, укажон, севгининг афсонаси ўлмас экан!\n« Бошқа дунё Ҳазил ўрнида »


Риштон туман ХТБ таъминотчиси мактаб кўмирини сотган. Ишни ёпиш учун эса ИИБ ходимига пора таклиф этган\n16:00 / 03.12.2018\nШу йилнинг сентябрь ойида Фарғона вилояти Риштон тумани ХТБда хўжалик таъминотчиси вазифасида ишлаган Б.А. тумандаги 12-сонли умумтаълим мактабига етказилиши керак бўлган 8 тоннадан ортиқ кўмирни пулламоқчи бўлганда қўлга тушган. Уни Бағдод тумани ИИБ Жиноят-қидирув бўлими тезкор вакили фош этган.\nKun.uz мухбирига маълум бўлишича, Б.А. ўз танишига кўмирни сотиб олишни таклиф қилган. 1998 йилдан буён халқ таълими тизимида ишлаб келган Б.А. кўмирнинг 1 тоннаси учун 300 минг сўм сўраган. Икковлон савдони пишитгандан сўнг, омборхонадан юкни ортган улов кейинги манзилга қараб йўлга чиққан. Шу жойда вазиятга ички ишлар ходими аралашиб, кўмирнинг эгасини суриштиради. Харидор муаммо келиб чиққани ҳақида Б. А.га хабар етказган. Б.А. эса воқеа жойига етиб келиб, тезкор вакилга пора таклиф этган, ундан иш «унут» бўлишини илтимос қилади.\nТабиий газ билан таъминланмаган 12-сонли мактаб директорининг маълумотига кўра, мактаб 2018 йил ҳисобидан 30,8 тонна, жами 750 қоп кўмир брикет қабул қилган, аммо мактабга ҳеч қандай қора кўмир келтирилмаган.\nМаълум қилинишча, туманда 64та мактаб бўлиб, 2018-2019 йиллар куз қиш мавсуми учун таълим муассасаларига режа асосида жами 1899,9 тонна кўмир ёқилғиси тарқатилиши режалаштирилган.\nТуман ХТБ мудирининг айтишича, Б.А. қилган жинояти туфайли аллақачон 119-сонли буйруққа асосан эгаллаб турган лавозимидан озод этилган.\n«Бу шахс олдин туман халқ таълимида қоровул ва шофёр бўлиб ишлаган», - дейди мудир.\nЖиноят ишлари бўйича Риштон туман суди Халқ таълими бўлими биносида ўтказилган очиқ сайёр суд мажлисида Б. А. Ўзбекистон Республикаси ЖКнинг 211-моддаси 1-қисми билан айбли деб топилди. Б.А.га Ўзбекистон Республикаси ЖКнинг 211-моддаси 1-қисми билан ЖКнинг 45-моддасини қўлланилиб, у 1 йил муддатга давлат корхона ва муассасаларида моддий ва мансабдорлик вазифаларида ишлаш ҳуқуқидан маҳрум қилинди. Бундан ташқари, энг кам ойлик иш ҳақининг 60 баравари миқдорида (11.058.000 сўм) жарима жазоси тайинланди.\nСуд мажлисида раислик қилган Риштон туман судининг раиси Бағдод туман ИИБ ЖҚБ тезкор вакилининг ҳаракатларини эътироф этиб, раҳбариятдан уни тақдирлаш чоралари кўрилишини сўраган.


ЖССТ коронавирус тарқалишининг янги ўчоғини маълум қилди - Daryo\n17:50, 23.05.2020 63204\nЖССТ коронавирус тарқалишининг янги ўчоғини маълум қилди\nЖанубий Америка коронавирус инфекцияси тарқалишининг янги ўчоғига айланди. «РБК»нинг хабар беришича, бу ҳақда ЖССТнинг соғлиқни сақлаш соҳасидаги фавқулодда вазиятлар дастури раҳбари Майкл Райан маълум қилди.\n«Биз Жанубий Американинг кўплаб мамлакатларида касалланишлар сони ортаётганини кузатяпмиз», — деган у ва улар орасида коронавирус энг кўп тарқалаётган Бразилия эканлигини таъкидлаган.\nМайкл Райаннинг айтишича, Бразилияда коронавирусга чалинганлар сони 290 мингдан ошди, вирус қурбонлари сони эса тахминан 19 минг кишини ташкил қилмоқда. Энг кўп касалланганлар Сан-Паулуда қайд этилган. Шунингдек, Рио-де-Жанейро, Пернамбуку ва Aмaзoнас штатларида ҳам касалланганлар бор. Унинг таъкидлашича, Aмaзoнас штатида касаллик тарқалиши даражаси (касалланганларнинг аҳоли сонига нисбати) юқоридир. У ерда 100 минг кишига 490 нафар бемор тўғри келмоқда.\nРайан ЖССТ COVID-19’дан энг кўп жабрланган Бразилия ва унинг штатларига ёрдам кўрсатаётганини билдирган.\nЖонс Ҳопкинс университети маълумотларига кўра, Бразилияда COVID-19 коронавирус инфекциясига чалинганлар сони 330 890 кишига етиб, мамлакат коронавирус билан касалланганлар сони бўйича бунга қадар иккинчи ўринда келаётган Россиядан (326 448 бемор) ўзиб кетди.\n19 май куни Бразилияда COVID-19 билан касалланганлар сони бир сутка ичида рекорд даражага — 19,9 минг нафарга кўпайган ва касалланганлар сони бўйича Британиядан ўзиб кетиб, дунёда 3-ўринга чиқиб олганди.\nАввалроқ Бразилия сенати раисида коронавирус аниқлангани ҳақида хабар берилганди. Бразилия президенти эса икки маротаба коронавирусга тест топширган ва унда касаллик аниқланмаган.\n16:47, 06.04.2020 282345\n08:40, 25.03.2020 249053\n23:58, 15.03.2020 311980\n00:31, 05.06.2020 1773\n23:58 Бугун 8680\n23:54 Бугун 17274\n23:45 Бугун 3822\n07:53 Бугун 158546\n19:13 Бугун 157140\n02:33, 03.06.2020 119398\n19:44, 03.06.2020 118772


2019 йил 4 июнь куни Ўзбекистон Миллий кутубхонаси “Кашфиёт” ўқиш залида рус шоири, драматург ва ёзувчи Александр Сергеевич Пушкин таваллудининг 220 йиллигига бағишланган “Пушкин – эркинлик ва озодлик куйчиси” деб номланган китоб-расмли кўргазма очилди.\nБуюк рус адиби Александр Сергеевич Пушкин 1799 йил 6 июнь куни Москвада туғилган. Уда нафис сўзга меҳр-муҳаббатнинг пайдо булишида рус халқ қўшиқлари ҳамда эртакларини яхши билган энагаси Арина Родионовнанинг таъсири каттадир. У ўқиган Царское Селодаги лицей (1811—17) Пушкиннинг шоир ва эрксевар инсон сифатида шаклланишида муҳим омил бўлган. Лицейни тугатгач, у Петербургга кўчиб борган ва ташқи ишлар коллегиясида котиб лавозимида ишлаган. Пушкиннинг дастлабки шеърлари 1813 йилда матбуот юзини кўрди. У лицейда ўқиб юрган кезларида 120 га яқин шеър ва 2 достон (тугалланмаган) ёзади. Кейинчалик Пушкин рус жамиятида уйғониб бораётган эрксеварлик кайфияти таъсирида «Эркинлик» (1817), «Чаадаевга» (1818), «Қишлоқ» (1819) сингари шеърларни яратади.\n1820 йилда Пушкин лицей лирикасидан фарқли ўлароқ рус шеърияти тараққиёти учун янги бадиий уфқларни очиб берган «Руслан ва Людмила» поэмасини ёзди. Пушкиннинг эртак ҳамда достонлари, шеърлари, қиссалари ҳар биримизга болалигимиздан яхши таниш. Улуғ шоир асарларида ростгўйлик, ҳалоллик, эзгулик улуғланади. Меҳр-муҳаббат, самимият каби покиза туйғулар шоирга хос бўлган жўшқин сатрлар воситасида тараннум этилади.\nПушкин ижодининг тадрижий йўлини шартли равишда 4 босқичга ажратиш мумкин. Агар 1813—16 йилларни ўз ичига олган l-босқичда Пушкин ўз замондошларининг бадиий тажрибасини ўзлаштирган бўлса, 2-босқич (1817—20)да Пушкин ижодининг ғоя ва мавзулар олами кенгайиб, у ўз услубига эришиш йўлида бадиий изланишлар олиб бориб, китобий тил билан жонли халқ тилини ўзаро яқинлаштирди. Шоирнинг 1820—24 йиллар ижодида (3-босқич) романтизм устуворлик қилди. Аммо кўп ўтмай, Пушкин қаҳрамонни поэтиклаштириш ва воқеликни эҳтирос билан тасвирлашда давом этган ҳолда романтик тасвир методидан чекинди. Пушкин ижодининг 1925 йилдан бошланган 4-босқичида образлар ва мавзулар кўламини чегаралашнинг ҳар қандай кўринишини рад этувчи, фикр билан туйғуни, ҳақиқатни тадқиқ этиш билан «жонли тасаввур»ни ўзаро уйғунлаштиришга асосланган реалистик тизимни ишлаб чиқди.\nШоир ижодида мавзулар кўлами бағоят кенг. Чунончи, Ватан, бахт-саодат, ёшлик сурури тўлқинланган сатрлар ўқувчиларга завқу шавқ улашади. Пушкин асарлари Чўлпон, Усмон Носир, Ҳамид Олимжон, Зулфия, Абдулла Қаҳҳор, Миртемир сингари таниқли шоир ва адибларимиз томонидан она тилимизга моҳирона ўгирилган. Пушкиннинг ранг-баранг ижоди нафақат кейинги рус адабиёти, балки мусиқа, театр, балет, рангтасвир сингари санъат турларининг ҳам ривожланишига катта таъсир кўрсатди.\n“Пушкин – эркинлик ва озодлик куйчиси” деб номланган китоб-расмли кўргазмада Пушкин номи билан чамбарчас боглик рус адабиётида реализм ва халқчиллик тамойилларининг, қатор шеърий жанрларнинг шаклланиши ва тараққиёти ҳақида ҳикоя қилувчи китоблар, Пушкиннинг жаҳон адабиётида муносиб ўрнини яна бир бор тасдиқловчи асарлари ўрин олган.


Бош саҳифа / Спорт / Футбол бўйича Ўзбекистон олимпия терма жамоаси Иор...\nФутбол бўйича Ўзбекистон олимпия терма жамоаси Иорданиядан устун келди\nЎзбекистон олимпия терма жамоаси Иордания терма жамоасига қарши ўртоқлик учрашувида ғалаба қозонди.\nМазкур учрашув Бирлашган Араб Амирликларининг Дубай шаҳрида ташкил этилган ўқув-машғулот йиғини доирасида ўтказилди. Мазкур баҳсда Самвел Бабаян бошчилигидаги жамоа 2:1 ҳисобида ғалабага эришди. Рақиб дарвозасига урилган иккита голни Игорь Сергеев ўз ҳисобига ёзиб қўйди. Унинг ҳар икки голи оралиғида Иордания олимпия терма жамоаси аъзоси Маҳмуд Ал Мрди Ўзбекистон дарвозасини аниқ нишонга олган эди.\nЭнди вакилларимиз тўққизинчи январь куни Қатар пойтахти Доҳа шаҳрига учиб кетишади.\nЭслатиб ўтамиз, терма жамоамиз Жанубий Корея, Ироқ ва Яман термалари билан бир гуруҳдан жой олган. Олимпия терма жамоамиз Осиё чемпионатини 13 январь куни Жанубий Корея термасига қарши ўйин билан бошлайди.\nТаъкидлаш жоизки, мазкур қитъа чемпионати Рио-2016 Олимпиадасига йўлланма бериши билан аҳамиятлидир.


Ўзбекистон 11:11 / 19.05.2020 48116\nПандемия давридан ҳам иқтисодий, ҳам ижтимоий жиҳатдан нисбатан кам талафотлар кўриб чиқиш билан биргаликда, кейинги йиллар учун самарали ҳисобланган тизим яратиш, энг муҳим соҳаларни қутқариб қолишга уриниш талаб этилади. Нисбий афзалликлар ҳақида гап кетганда, табиий равишда, мамлакат иқтисодиёти айланмасида катта рол ўйнамайдиган кўнгилочар, спорт, турли жамоавий тадбирларга қилинадиган харажатларда чеклашлар юзага келиши табиий ва кутилган ҳолат.\nШу билан бирга, нисбатан зарур ҳисобланган баъзи соҳалар борки, бу тармоқлар узоқ келажакда давлатга тушадиган юкни қисман ўз зиммасига олади. Аммо бунинг учун, бугунги кунда, яқин келажакда уларни сақлаб қолишга ҳаракат қилиш шарт.\nМисол учун, умумий ўрта таълим барча учун мажбурий бўлиб, бу соҳани юз фоиз давлат ўз зиммасига олган. Бу эса, бюджет харажатларининг сезиларли қисмини ташкил қилади. Аслини олганда, Ўзбекистон шароитида давлат бу соҳани тўлиқ ўз бўйнига олиши бироз нотўғри — биринчидан, юқорида айтилганидек, у қадар фаровон даражада эмасмиз, иккинчидан эса, ҳатто энг ривожланган давлатларда ҳам таълим тизими қисман хусусий мактабларга юклатилади. Аниқроқ айтиладиган бўлса, ота-оналар ўз фарзандларини хусусий мактабларда ўз маблағлари ҳисобидан ўқитишлари туфайли, давлатга енгиллик тақдим этадилар.\nБу соҳа сўнгги йилларда Ўзбекистонда ҳам ривожланиб келаётганини пайқаш қийин эмасди. Пойтахтда, вилоят марказларида, шаҳарларда хусусий ўрта таълим мактаблари фаолият олиб боришни бошлашди. Бюджет мактабларига нисбатан олганда, сифатлироқ таълим ва инфратузилма таклиф қилаётган бу хусусий мактабларнинг ойлик нархлари минимал 200–300 минг сўмдан бошлаб, бир неча миллионгача етиб боради. Ота-оналар ўз молиявий имкониятларига қараб, у ёки бу хусусий мактабга фарзандларини бериб, бюджет мактабларига тушиши керак бўлган оғирликни камайтириб келишаётганди.\nЯъни, ота фарзандини пуллик таълимга бериб, ўз ҳисобидан ўқитади. Аслида, бюджет мактаблари ҳам бепул таълим эмас, уларни молиялаштирадиган бюджет ўша ота-оналарнинг, айтайлик, тўлаган солиқларидан ташкил топишини унутмаслик керак. Яъни, ота боласини ўқитиш учун пулни солиқ орқали давлатга тўлаб бўлган. Аммо шундай бўлса-да, у сифатли таълим учун яна алоҳида тўловни амалга оширади ва фарзандини хусусий мактабга беради.\nБу тизимнинг фойдалари кўп: биринчидан, болаларни ўқитиш учун етарли ўрин ва шароит яратиши керак бўлган давлат қисман юкдан халос бўлади. Иккинчидан, ўқитувчиларнинг маоши айнан ота-оналар пулларидан ҳосил бўлгани сабабли, бюджет уларга маош тўлашдан ҳам қутулади. Учинчидан, қўшимча иқтисодиёт яратилиб, хусусий мактаблар ўқитиш учун давлатдан пул олиш ўрнига, аксинча, солиқлар шаклида, давлатга пул ҳам тўлашади. Тўртинчидан, бюджет мактабларига қўшимча рақобат ҳосил бўлиб, турли маъмурий тўсиқлар йўқолади, таълим сифати ошиб боради. Яна бир қанча санаш мумкин, хуллас, хусусий таълимнинг мамлакатимизга ҳам иқтисодий, ҳам ижтимоий томондан яхши самара келтириши шубҳасиз.\nЭнди бугунги пандемия шароитида пайдо бўлган вазиятга назар солайлик. Халқ таълими вазирлиги гарчи мактаблар ёпилган, фақат онлайн тизими амал қилаётган бўлса-да, ўқитувчиларнинг маошларини тўлайдиган бўлди. Ўқитувчилар онлайн тарзда, барча ноқулайликларга қарамасдан, ўз вазифаларини бажаришга ҳаракат қилмоқда, бунга эътироз йўқ.\nАммо молиялаштириш бюджетдан эмас, ота-оналар маблағидан амалга ошириладиган хусусий мактаблар катта қийинчиликлар остида қолди. Фарзанди уйда ўтириб, фақат телевизордан ёки онлайн дарслардан таълим олаётган ота-она, табиийки, хусусий мактабларга тўлов қилишни истамайди. Чунки бугун хусусий ва бюджет мактаблари шароити тенглашди — нега пул тўлаш керак? Буни тушуниш мумкин.\nЎз навбатида, хусусий мактаб раҳбарлари ҳам даромадсиз қолгач, ўқитувчиларга ҳар ой ўз ёнларидан бир неча ўн миллион ёки юз миллионлаб маош тўлаб боришга қодир бўлмай қолади. Кимдир ўз персоналини ҳимоя қилиш учун қандайдир минимал ойликлар ёки ёрдам пуллари ташкил қилиши мумкиндир, лекин ҳамма ҳам эмас ва қачонгача? Уларни ҳам тушуниш мумкин.\nШунингдек, хусусий мактаб ўқитувчиларини ҳам тушуниш мумкин. Улар балки камида сентябргача маошсиз қолишди. Фидойилик, таълимга садоқат нуқтайи назаридан, улар ишлашини исташимиз мумкин, аммо талаб қила олмаймиз. Онлайн дарслар ва вазифалар бериш, ўқувчиларни баҳолаш, яна кўрсатилган бошқа бир қатор конспект-ҳужжатларни юргизиш ва бу ишларни бепул амалга оширишни кутиш адолатсизлик бўлади. Ўз-ўзидан, таълим сифати ҳам тушиши табиий.\nБуларнинг барчасини ҳисобга олиб, хусусий мактаб ўқувчиларига таълим беришда қандай аҳвол юзага келганини тасаввур қилиб кўришингиз мумкин. Бу ҳолат эса, нафақат бугунги пандемия даврида муаммо туғдиради, балки, келажакда анча самарали тизимнинг бир неча қадам орқага кетишига сабаб бўлиши ҳам турган гап.\nАхир ўйлаб кўринг, хусусий мактаб ўқитувчилари энди бюджет мактаби ўқитувчиларига нисбатан, ўзларини ижтимоий ҳимояланмагандек ҳис қилишади ва ким билади, келаси йилдан ўзларига бошқа мактаб қидириб қолишлари мумкин. Хусусий мактаб эгалари эса, энди ўқитувчиларни ушлаб қолиш учун яна қўшимча шароитлар таклиф қилишга мажбур бўлишади, эҳтимол, бу соҳа иқтисодий жиҳатдан ҳам фойда келтирмайдиган даражага тушиб қолади. Хусусий мактабларнинг камайиши ёки ривожланмаслиги яна таълим оғирлигини давлат зиммасида кўпайтиради. Ўз-ўзидан бюджет харажатлари ошади.\nШунинг учун давлат бугунги кунда хусусий мактабларга ҳам эътибор қаратиши, имкон қадар бу соҳани сақлаб қолишга уриниши шарт.\nТўғри, томдан чакка томиб турганда, бошқа ишлар зарур эмасдек туюлар, тўғридан тўғри ёрдам берилиши керак бўлган нуқталар ҳам етарлича. Аммо юқорида айтганимдек, келажакда тизимли равишда давлатга елкадош бўладиган соҳаларни сақлаб қолиш ҳам жуда муҳим. Машинасозлик, ҳаво ва темир йўллар каби монопол соҳаларимиз шаксиз, эртага, ўзларини шундай ҳам ўнглаб оладилар — талаб ва таклиф мавжуд. Аммо хусусий таълим соҳасида таклифни, унинг орқасидан талабни ҳам йўқотиб қўйишимиз ва сўнгги йиллардаги самарали соҳадан ажраб қолишимиз мумкин.\nАйнан мана шу соҳада бир неча йилдан буён фаолият олиб бораётган бир хусусий мактаб раҳбаридан вазиятдан қандай чиқаётгани ҳақида сўраганимда, қуйидагиларни айтди:\n«Қийинчилик бўляпти. Аввалига биз ота-оналарнинг ташаббусига ҳавола қилганимизда, турли фикрлар чиқди. Кимдир тўғри тушуниб, қисман тўлов амалга оширишга рози бўлди. Бошқалари, мактабга пул тўлагиси келмай, ўқитувчиларга ёрдам қилиб туришлари мумкинлигини айтишди. Шунча пайтгача яхши фойда қилиб келгансизлар, нима бўпти, бир неча ой ўша фойдалар ҳисобидан қилиб турсанглар ҳам бўлади-ку, деганлар ҳам чиқди.\nБундай вазиятда, ҳамма рози бўладиган тизим яратиш иложсиз, шу туфайли, ота-оналарнинг аралашмасликларини сўрадик, бизга ҳам, алоҳида ўқитувчиларга ҳам пул беришни тақиқладик. Ўз ҳисобимиздан, ўқитувчиларимизга аввалгидек бўлмаса ҳам, бир-бир ярим миллион атрофида минимал ойлик тўлашга рози бўлдик. Табиийки, биз ҳам, ўқитувчилар ҳам даромаддан ютқазмоқда».\nБундан ташқари, бугунги ҳолат хусусий таълимда ўқийдиган ўқувчилар ва уларнинг ота-оналарига нисбатан ҳам адолатсизликдир. Қуйидаги суратга эътибор беринг:\nОртиқча факторларни четга суриб, мактабларни молиялаштириш тўланган солиқлар орқали бўлишини эътиборга олсак, бу маблағ ҳаммадан йиғилади. Яъни фарзанди бюджет мактабида ўқийдиган ота-она ҳам, фарзандини пуллик мактабга берган ота-она ҳам, солиқ тўлаш орқали, бюджет мактабларини молиялаштирмоқда. Бошқача қилиб айтганда, иккинчи тоифадаги ота-она ҳам фарзандини ўқитиш учун давлатга пул тўлаб қўйган аллақачон. Хусусий мактабга эса, қўшимча сифат учун пул сарфлаётганди. Шу орқали у давлатнинг маълум харажатларини ўзи қоплаб келаётганди.\nБу ота-онадан бугунги онлайн шароитда ҳам хусусий мактабга пул тўлашни давом эттиришни сўраш — мантиқсизлик.\nЯна шуни эътиборга олиш керакки, хусусий мактаб деганда, зўр шароитлар қилиб, ойига миллионлаб пул эвазига ўқитадиган бой тадбиркорларнигина тушунмаслик керак. Марказларга қараганда, шундай тасаввур пайдо бўлсада, аслида, анча оз суммага ўқитадиган, одатда, ижарада ўтирадиган хусусий мактаблар ҳам кўп.\nОта-оналар эса фарзандларини люкс учун эмас, нормал таълим учун ҳам шундай мактабларга беришга мажбур бўладилар. Сир эмаски, ҳатто бюджет мактаблари ичида ҳам, сифат борасида фарқлар кўзга ташланади. Эсингизда бўлса, яхшироқ мактабларга худудий тақсимлашда муаммолар чиққан ва Халқ таълими вазири Шерзод Шерматов ҳам вазиятга аралашганди.\nЯъни хусусий мактаблар сифатсиз бепул таълимнинг оқибати ўлароқ табиий равишда юзага келганини ҳам эътиборга олиш лозим.\nАна энди, хусусий мактаблар даромадсиз қолган пайтда, нега унинг фарзанди азият чекиши керак? Нега унинг фарзандини ўқитаётган ўқитувчи маошсиз қолиши лозим?\nАгар ҳозир давлат икки-уч ой маош беришдан қочса ва бу эртага хусусий мактабларнинг маълум қисми йўқолишига олиб келса, барибир ўша мактаб ўқувчилари ҳам давлат бўйнига тушади. Кейин бир неча ой эмас, йиллаб, ўқитувчиларга қўшимча маош тўлаб юришга мажбур бўлиб қолади. Яъни, нафақат ижтимоий, балки энг рационал фикрлаганимизда ҳам хусусий мактабларни асраб қолиш давлатимиз учун фойдали-ку?!\nМенимча, давлат бу шароитда, вақтинча, хусусий таълим мактабларига худди бюджет мактаблари каби муносабатда бўлиши ва камида ўқитувчиларнинг маоши (оддий мактаб ўқитувчилари шкаласида) карантин даврида бюджет ҳисобидан қопланиб борилиши лозим.\n11:00 / 22.05.2020 51404\n2GIS онлайн-витриналарни ишга туширди


Mening fikrim - 549-s-p/21\nУмумий ўрта таълим ташкилотининг биринчи синфига болаларни 6-7 ёшдан қабул қилиш ҳақида\nМуаллиф:XALIKOV UMID RAXMATULLAYEVICH\nЎзбекистон Республикасининг амалдаги “Таълим тўғрисида”ги Қонуни 9-моддасининг учинчи қисмига мувофиқ, умумий ўрта таълим ташкилотининг биринчи синфига болалар улар етти ёшга тўладиган йилда қабул қилинади. Ҳозирги кунда ахборот технологиялари, таълим олиш имкониятлари жадал суратлар билан ривожланиб келаётган бир вақтда болаларнинг ривожланиши, таълим олиши ва билим кўникмалари ҳам шунга мос равишда такомиллашиб бормоқда. Ваҳоланки, ривожланиш даражамизни доимо таққослашга ҳаракат қилинадиган бошқа ривожланган давлатларда ҳам болалар олти ва беш ёшдан мактабларга қабул қилинади. Бу боланинг ўша пайтдаги билим ва кўникмалари ҳамда ота-онасининг истагига боғлиқдир. “Таълим тўғрисида”ги Қонунда белгиланган тақиқловчи норма туфайли январь, февраль ва март ойларида туғилган болалар етти ярим, аксарият ҳолларда деярли саккиз ёшида мактабга чиқишига тўғри келмоқда. Бунинг натижасида боланинг ривожланишида йиллар йўқотилмоқда. Маълумот ўрнида айтиш керакки, Ўзбекистон Республикасининг 1997 йилдаги “Таълим тўғрисида”ги Қонуни 12-моддасининг иккинчи қисмида “мактабнинг биринчи синфига болалар олти-етти ёшидан қабул қилиниши”га доир норма белгиланган эди. Янги Қонунни қабул қилишганда эса, негадир мазкур ёш “етти ёшга тўлганда” деб қатъий белгилаб қўйилди. Ушбу норманинг белгиланиши юқоридаги каби муаммоларнинг юзага келишига сабаб бўлмоқда.\nЮқоридагиларни инобатга олган ҳолда, Ўзбекистон Республикаси Олий Мажлиси Қонунчилик палатаси депутатлари томонидан амалдаги “Таълим тўғрисида”ги Қонуннинг 9-моддаси учинчи қисмидаги “етти” сўзини “олти-етти” сўзларига ўзгартиришни назарда тутувчи қонун лойиҳаси ишлаб чиқилишини таклиф этамиз.\nQAYUMOV BAXTIYOR ABDULXAMIDOVICH\n6 ёшдан ихтиёрий, 7 ёшдан мажбурий мактабга берилса барча учун манзур бўларди. Агар ота-она 6 ёшдан бериб, унинг таьлимидан мактаб устозлари ёки ота-оналари қаноатланмаса худди биринчи синфга чиққандай 7 ёшдан қайтадан бошлаш имконини ҳам берилса мақсадли бўларди.\nMeni qizim ҳозирдан мактабга чиқишга иштиёқ ва салоҳияти етарли. Ҳали 6 ёшга тўлмади. 9 мартда 6 ёш бўлади. Агар кейинги йил мактабга бермасам, етти ярим ёшда чиқиши керак бўлади. Қачон бизникилар одамларни эркин яшашга қўйишар экан а? Таъқиқлар билан нимага эришамиз???\n22 Ноябрь 2021, 18:51\nXODJAYEV AKBAR ISMAYILOVICH\n"Таълим тўғрисида"ги ( ЎРҚ-637-сон ) Қонуннинг: 9-моддаси 6-хатбошини қуйидаги таҳрирда ўзгартириш: Умумий ўрта таълим ташкилотининг биринчи синфига болалар улар олти ёшга тўладиган йилда қабул қилинади. Ота-оналарнинг илтимосига кўра, таълим ташкилотининг раҳбари болани олдинги ёки кейинги ёшда қабул қилишга рухсат бериши мумкин.\n16 Ноябрь 2021, 11:32\nМенинг уч нафар фарзандим бор. Уччаласи ҳам 6 ёшдан мактабга борган эди. Иккита каттаси олий таълим муассасасини битирди. Учинчи фарзандим лицейда аъло баҳоларга ўқияпти. Болани қобилиятига қараб 6 ёшдан мактабга берса бўлади деган хулосага келганман.\n15 Ноябрь 2021, 15:53\nURINBOYEV FARRUX MURODOVICH\nBolani salohiyati yetayotgan bo'lsa demak 6 yoshdan boshlab ilm olishi zarur\n15 Ноябрь 2021, 09:29


Хитой жанубига Миринаэ тўфони ёпирилди\n08:34 / 27.07.2016\nТўфон жорий йилда Хитойга ёпирилаётган учинчи тўфон бўлди.\nТўфон Дунгао уездига маҳаллий вақт билан соат 22.20 да етиб келди ва унинг максимал тезлиги соатига 100 км га етган. Маълум қилинишича, штормдан олдин 25 мингта балиқ овловчи шхуна денгиздан соҳилга қайтган. Шунингдек, Хайнань ва Гуандан вилояти орасида барча йўловчи кемаларининг ҳаракатланиши тўхтатилган.\nМаълум қилинишича, тўфон ўзи билан Хайнань ороли, Лэйчжоу яримороли, Гуандун вилояти ва Гуанси-Чжуан мухтор туманига кучли шамол ва жалали ёмғирлар олиб келади.


Ўзбек қишлоғи куни чиқинди сувга қолган\n12 май 2021, Тошкент вақти: 23:46\nЯнгиқўрғонликлар¸ тоза булоқларнинг аллақачон қуриб битганидан нолийдилар.\nТожикистоннинг Янгиқўрғон қишлоғи аҳолиси узоқ йиллардан буён Ўзбекистон олтин корхонасидан чиқаётган чиқинди сувни ичишга мажбурликлари¸ бу ҳақда Тошкентга йўлланган илтимослар жавобсиз қолаëтганини айтадилар.\nСўғд вилоятининг Мастчоҳ туманидаги Янгиқўрғон қишлоғида асосан ўзбеклар истиқомат қилади.\nЯнгиқўрғонликларнинг айтишларича, қишлоқда ичимлик сув жуда танқис бўлиб қолгани учун қишлоқ аҳли Ўзбекистондаги олтин корхонасидан оқиб чиқаётган сувни ичишга мажбур бўлмоқда.\n- Қишин-ёзин ичимлик сувининг йўқлигидан азоб тортаяпмиз. Заводдан келиб тушаётган сувни тиндириб, қайнатиб ичаяпмиз. Мана шу сувми ё бошқа нарсаданми - ишқилиб, бир пайтлари булоқларимиздан оқиб турган сув ҳам қуриди. Энди, гапнинг рости, болалар касал, невараларнинг ҳам тоби йўқ, дейди янгиқўрғонлик Мастура хола.\nНавбатдаги суҳбатдошимиз Жиянбой Хидировнинг айтишича, гоҳида қишлоқ ёнидаги сойда сув пайдо бўлиб қолади.\n- 20 километр узоқликда жойлашган қишлоқдан сув ортиб қолган тақдирда бизга ҳам оби ҳаёт етиб келади. Лекин бу бир ёки икки соат давом этади, холос. Ўзбекистон тилла корхонасидан келадиган сув қуртлаб кетади, лекин наилож - қайнатиб ичаяпмиз. Бошқа сув йўқ, дейди Жиянбой Хидиров.\nЯнгиқўрғонлик Норали ота бу аҳвол 90-йиллардан давом этаётганини, қишлоқликларнинг маҳаллий ва вилоят ҳукуматларига ёзган аризалари жавобсиз қолаётганинин айтади.\n- Бормаган жойимиз қолмади. Мастчоҳ тумани ва вилоят хукуматларигача бордик. Ҳукуматдагилар “Бораверинглар, албатта ёрдам берамиз”, дейишди. Ойлар ўтди, лекин вазият ўзгармади, мажбур яна бордик ҳукуматларга. Улар бўлса яна бизга ваъдалар беришди, лекин ҳеч нима ўзгармади. Ўзбекистон раҳбарларига мурожаат қилолмаймиз, у бошқа мамлакат бўлса, дейди Норали ота.\nҚишлоқ аёллари ювиниш у ёқда турсин, гоҳида кир ювишга ҳам сув топа олмаётганидан зорланадилар.\n- Айниқса қиш пайтлари аҳволимизга маймунлар йиғлайди. Ойлаб кир юволмаймиз. Шундай кунларга қолдикки, Парвардигордан ёмғир ёғишини сўраймиз, дейди янгиқўрғонлик аёл.\nЯнгиқўрғон қишлоқ кенгаши вакили Бекмурод Ҳақмуродовга кўра, шўролар даврида Ўзбекистоннинг олтин комбинати раҳбарлари корхонадан оқиб чиқаётган чиқинди атроф-муҳит ва аҳолига зарари етказмаслиги учун бир қатор тадбирларни амалга оширган. Жумладан, Ўзбекистон томонидаги қишлоқ аҳолиси тоза ичимлик сув билан таъминланган.\nБироқ Янгиқўрғонга навбат келганида Совет иттифоқи парчаланиб кетди. Оқибатда янгиқўрғонликлар ҳанузгача заҳарли сувни ичмоқда.\n- Илгари бу ерларда уч-тўртта булоқ аҳолини бемалол сув билан таъминлар эди. Қандайдир номаълум сабабларга кўра, булоқлар қуриб қолди.\nСув бутунлай йўқ, деб бўлмайди. Фақат уни сотиб олиш керак. Бунинг учун аҳоли ўт ўчирувчилардан илтимос қилиб, машинада олиб келишади.\nРости гап, бир оилага 100-200 литр сув ҳеч қанчага етмайди. Шу боис ҳам қишлоқ аҳли чиқинди сувдан фойдаланишга мажбур, дейди Бекмурод Ҳақмуродов.\nҚишлоқ кенгаши расмийсининг айтишича, туман ҳукумати ҳузуридаги табиатни муҳафаза қилиш бўлими ўзбек корхонаси раҳбариятига чиқинди сув муаммосини ҳал қилиш юзасидан учта мактуб жўнатган. Бироқ Ўзбекистон томони бу мактубларни жавобсиз қолдирган.\nМастчоҳ туман ҳукумати белгилаган режа бўйича Янгиқўрғон қишлоғини сув билан таъминлаш кўзда тутилган. Бироқ, Бекмурод Ҳақмуродовга кўра, бу режанинг қачон амалга оширилиши номаълум.\nМутахассисларнинг айтишларича, сув танқислиги билан боғлиқ муаммо Сўғд вилоятидаги Ғончи, Шаҳристон, Зафаробод туманларида ҳам кузатилмокда.


“Поедем, поедим!” кўрсатуви Самарқандга келди\n11:48 / 11.11.2015\nРоссиянинг НТВ телеканали орқали намойиш қилинадиган “Поедем, поедим!” кўрсатуви ижодкорлари айни кунларда Самарқандда турибди. Гуруҳга кўрсатув бошловчиси Жон Уоррен бошчилик қилмоқда.\n“Поедем, поедим!” гуруҳи съёмка гуруҳи бизнинг қадимий шаҳримизда бир қатор миллий таомларнинг пиширилиш ва машҳур Самарқанд нонларининг ёпилиш жараёнларини суратга олди”, - деди “Ўзбектуризм” миллий компаниясининг Самарқанд минтақавий бўлинмаси раҳбари Илҳом Сувонов.\n36 дақиқали кўрсатувнинг сюжетларидан бири шаҳардаги ош марказларидан бирида суратга олинди. Бу ерда Жон Уоррен уч ошпаз ўртасида мусобақа уюштирди. Иштирокчилар Ҳикмат, Баҳодир ва Бахтиёр олдига Самарқанд ошининг турларини тайёрлаш вазифаси қўйилди. Ҳикмат чойхона ошини, Баҳодир уй ошини, Бахтиёр эса ситора ошини тайёрлади.\nЖон Уорреннинг сўзларига қараганда, кўрсатув Янги йилга яқинроқ эфирга узатилади.\nСъёмка гуруҳи 11 ноябрь куни Бухорога йўл олади.\nСъёмка ишлари “Ўзбектуризм” кўмагида “Мега-инфо-турлар” дастури доирасида амалга оширилмоқда.\nЖон Уоррен 2012 йилдан буён “Поедем, поедим!” кўрсатувига бошчилик қилади. У Буюк Британия фуқароси бўлса ҳам, 20 йилдан буён Россияда яшайди.


Муҳаммаджон Холбеков. Эдгар По ва юлдуз қисмати - www.ziyouz.uz\nБош саҳифа Илм ва фанАдабиётМуҳаммаджон Холбеков. Эдгар По ва юлдуз қисмати\nЭдгар Аллан По ижоди ХIХ аср Америка ва Европа романтизм адабиётида залворли ўрин эгаллайди. Адиб ўз замондошлари Ф.Купер, Н.Хоторн, Х.Лонгфелло қаторида АҚШ адабиёти тараққиётига катта ҳисса қўшди, унинг яратувчиларидан бири бўлди. 1809 йилнинг 19 январида Бостон шаҳрида театр актёрлари оиласида дунёга келган Эдгар По икки ёшида ота-онасидан етим қолган. Болакайни Виржиния штатида яшовчи Жон Аллан исмли бадавлат савдогар асраб олади. Эдгарнинг болалик даври Англияда кечади. Бўлажак адиб у ердаги нуфузли мактабларда саводини чиқарди ва илк даъфа Чосер ва Шекспир асарларини мутолаа қилади. 1820 йил Алланлар оиласи АҚШга қайтгач, ёш Эдгарни Ричмонддаги коллежга ўқишга берадилар. Коллежда лотин тили ва қадимги юнон-рим адабиёти чуқур ўргатиларди. Шу ерда у Вергилий ва Овидий шеърияти билан танишади, айниқса, инглиз романтизм шеърияти салафлари Р.Саути, У.Водсворт, С.Колридж, Байрон ва Шелли ижодини зўр бериб ўрганади, ўзи ҳам улар йўлида ижод қила бошлайди. Коллежни тугатгач, Эдгар По Виржиния университетида ўқишни давом эттиради. Афсуски, унинг талабалик даври ва ташвишсиз ҳаёти узоққа чўзилмади. 1826 йили ўгай отаси Жон Аллан билан жанжаллашиб қолиб, университетдан кетади ва Бостонга йўл олади. Бу ерда у бор маблағини сарфлаб, дўстлари ёрдамида ўзининг «Темурбек ва бошқа поэмалар» номли биринчи шеърий тўпламини чоп эттиради.\nМуаллиф китобчага ёзган сўзбошисида таъкидлашича, мажмуадан ўрин олган поэма ва шеърлар унинг болалик ва ўсмирлик даврида яратган илк машқлари бўлиб, уларда ёшлик сурури, жўшқин ҳиссиётлар байронона кайфиятда тараннум этилган. Тўпламдаги бош асар — «Темурбек» поэмаси Байрон ижоди таъсирида ёзилган. Асарда буюк соҳибқирон, Шарқу Ғарбда ном чиқарган саркарда, ҳукмдор Амир Темурнинг кексалик даври ўй-хаёллари ёш романтик шоир тасаввурида қаламга олинган. Эдгар Понинг «Темурбек» поэмаси мазмунан Байроннинг «Шарқ поэмалари»га кирувчи достонлари ва «Наполеонга бағишланган ода»сига ўхшаб кетади. Бу асарлардаги романтик туйғулар, жўшқинлик ҳамда руҳий изтироблар тасвири бир-бирига жуда яқин. Шунингдек, шоир поэмасида Байрон қўллаган тўрт стопали ямб услубидан ҳам фойдаланган.\nБостонда на турар жойи, на тайинли машғулоти бўлган ёш Эдгар бошпана топиш илинжида ҳарбий хизматга ёлланади. Бир йилча хизмат қилгач, аскарлар ҳаёти бадига уриб, ўгай отаси Алланга кечирим сўраб хат ёзади. Аллан рафиқаси қистови билан Эдгарни тавон тўлаб, ҳарбий хизматдан халос этгач, адиб Балтиморга келиб, ижодини давом эттиради ва биринчи китобига кирган «Темурбек» поэмасини қайта ишлайди, шунингдек, романтик руҳдаги ”Ал-Ааъроф” номли иккинчи поэмасини. 1929 йили шоир ўзининг иккинчи шеърий китоби “Ал-ааъроф; Темурбек поэмалар» (Al Aaraaf; Tamerlan and minor Poems, 1829) тўпламини чоп эттиради. Тўпламдан ўрин олган «Ал-Ааъроф» поэмаси Жон Милтоннинг «Йўқотилган жаннат» («Paradise Lost», 1667) достонига ҳамоҳанг услубда ёзилган бўлиб, шоир унда астроном Тахо-де-Браге кашф қилган, кўкда бир неча дақиқа кўриниб, сўнг ғойиб бўлган Ал-Ааъроф юлдузининг сеҳрли қисмати ҳақида ҳикоя қилади. Самода ногоҳ кўринган бу юлдузнинг илоҳий куч-қудрати ва жаннатмисол инкишофи шоирнинг эстетик дунёқараши, фалсафий мушоҳадаларига асос қилиб олинган.\nБу орада ўгай отаси қистови билан олий маълумот олиш учун ҳарбий академияга ўқишга кирган адиб у ердаги қаттиқ тартиб-интизомга тоқат қилолмай, академияни тарк этади ва отаси билан яна урушиб қолади.\n1831 — 1833 йиллар Эдгар По ҳаётида энг оғир давр бўлди, ишсизлик туфайли ёш шоир Балтиморда холаси Клемм хоним ва унинг қизи жажжи Виргиния билан яшай бошлайди. Турмуш қийинчиликларига қарамай, ижодни давом эттириб, янги шеър ва новеллалар ёзади. 1833 йили Балтиморда чиқадиган «Шанба меҳмони» (“Saturday visitor”) ҳафталиги энг яхши ҳикоя ва поэма учун танлов эълон қилади. Эдгар По ҳам бу танловда ўз новеллалари билан иштирок этиб, ғолиб бўлади. Унинг «Бутилкадан топилган мактуб» (“MS. Found in the Bottle”) новелласи ҳафталикда эълон қилингач, қалам ҳақи оч-юпун муаллифга бир қанча вақт асқотади. Аммо тузукроқ кийими бўлмаганидан адиб ҳафталик муҳаррири Жон Кеннедининг танлов ғолиби шарафига уюштирган тушлигига ҳам боролмайди. 1833 йили шоирнинг ўгай отаси Жон Аллан вафот этади. У бадавлат бўлса-да, Эдгар Пога бир тийин ҳам мерос қолдирмаганди. Танловда ғолиб бўлган адибни Ричмонддаги Томас Уайтнинг «Жануб адабий журнали»(“Southern Literary Messenger”)га ишга таклиф қилишади. Эдгар По журнал саҳифаларида ўзининг «Морэлла», «Береника», «Ганс Пфалл саргузаштлари» каби бир нечта новелласини эълон қилади. 1836 йили холаси Клемм хонимнинг ўн тўрт ёшли қизи, соҳибжамол Виргинияга уйланган адиб Т.Уайт таклифи билан Нью-Йоркка кўчиб келади ва «Жануб адабий журнали»нинг бош муҳаррири лавозимида фаолият кўрсата бошлайди. Тез орада унинг саъй-ҳаракати туфайли журналнинг адади ошиб, муштарийлар эътиборига тушади. Бироқ ҳафтасига беш-олти доллар маош ва арзимас қалам ҳаққи оиласини боқишга зўрға етар, уч кишилик оила катта шаҳарда бир амаллаб кун кечирарди.\n1838 йили Эдгар По хотини ва холаси билан Филаделфияга кўчиб келиб, «Жентлменлар журнали»(“Gentlmen`s Magazine”)га муҳаррирлик қилади. Муҳаррирлик маоши ҳафтасига ўн доллар эди. Адиб муҳаррирлик билан бирга бадиий ижодни ҳам канда қилмайди. Унинг «Артур Пимнинг саргузаштлари», «Юлия Родман хотиралари» қиссалари журнал обрўсини ошириб юборади, муштарийлар сони кўпаяди. Эдгар По 1841 йили эътиборли журналлардан бири «Греэм журнали»(“Graham`s Magazine”)га муҳаррир этиб тайинланади. Ёзувчининг фаоллиги туфайли тез орада журнал тиражи 40 000га етгач, Эдгар Понинг обрўси янада ортади.\nАдиб ўз новеллаларини йиғиб, 1841 йили «Гротесклар ва Арабесклар» (“Tales of the Grotesque and Arabesque”) номли икки жилдли китоб чоп қилдиради. Тўпламдан ўрин олган новеллалар илмий, фантастик ва саргузашт воқеалар тасвиридан иборат бўлиб, уларда инсон психологияси серқирра образлар орқали моҳирона ёритиб берилган.\n1842 йилнинг баҳорида «Греэм журнали» муҳаррирлигидан бўшагач, яна ишсиз четдаги адибни эътибордан қолган «Шанба музейи» (“Saturday Museum”) журналига ишга таклиф қиладилар. Эдгар По журнал саҳифасида ўзининг машҳур «Тилла қўнғиз» (“The Gold Bug”) новелласини эълон қилади. Ушбу новелланинг босилиб чиқиши билан журналнинг обрўси кўтарилади. Муаллиф эса юз доллар қалам ҳаққи олади. Бу Эдгар По шу пайтгача олган энг катта қалам ҳаққи эди. Аммо 1844 йилга келиб яна қашшоқлик гирдобига йўлиққан адиб яхшироқ иш топиш мақсадида оиласи билан Нью-Йоркка қайтади ва бу ерда чоп этилган асарларидан тушган қалам ҳаққи эвазига баҳоли-қудрат кун кечиради. 1945 йилнинг январида «Тунги ойна» (“The Evening Mirror”) журналида адибнинг машҳур «Қора қузғун» (“The Raven”) номли поэмаси босилиб чиқади. Поэма учун муаллиф ўн доллар қалам ҳақи олади. Ваҳоланки, 1891 йил поэманинг муаллиф дастхати туширилган нусхаси ким ошди савдосида 225 долларга баҳоланганди.\n1846 йили Эдгар Понинг сўнгги шеърий тўплами «Қора қузғун ва бошқа поэмалар» (“The Raven and other Poems”) китоби чоп этилади. Ушбу тўплам шоир ҳаёт пайтида тўрт марта нашр қилинган бўлса-да, устаси фаранг ноширлар, китоб жаллоблари муаллифга жуда кам қалам ҳаққи тўлайдилар. 1847 йилнинг январида адибнинг рафиқаси, соҳибжамол Виргиния йигирма беш ёшида оғир хасталикдан вафот этади. Бу жудоликдан сўнг адиб тушкун ва одамови бўлиб қолади, винога ружу қўяди. Лекин Эдгар По шу аҳволда ҳам ижодни тўхтатмайди. Умрининг сўнги йилларида «Улялюм» (Ulalume), «Қўнғироқлар» (The Bells), «Аннабел Ли» (Annabel Lee) каби энг сара поэмаларини ва «Эврика» (Eurika) номли фалсафий достонини ёзиб тугатади. Бироқ турмуш қийинчиликлари ва айрилиқ изтироблари адибни руҳий хасталикка мубтало қилган эди. 1849 йилнинг 7 октябрида адиб Балтимордаги касалхонада вафот этади.\nЭдгар Понинг романтик туйғулар тараннум этилган поэма ва шеърлари, хаёлий ва саргузашт воқеаларга бой новеллалари жаҳон адабиётининг сара асарлари қаторидан ўрин олди. Ўзбек китобхонлари ҳам адибнинг ҳикояларини она тилида ўқидилар. Унинг «Темурбек» достони шоирлар Миразиз Аъзам ва Фахриёр таржималарида «Жаҳон адабиёти», «Жаннат макон» журналларида босилиб чиқди.\n← Аввалги Аввалги Ашурали Жўраев. Дарёдил инсон эди (2011)\nКейинги → Кейинги: Нурбой Жабборов. Нурли истиқбол умиди


2017 йилнинг 27 апрель куни Ташқи меҳнат миграцияси масалалари бўйича агентликда Агентлик бошлиғи вазифасини вақтинчалик бажарувчи Х.Асамовнинг Санкт-Петербург давлат мухтор муассасаси “Меҳнат ресурслари маркази” делегацияси билан учрашуви бўлиб ўтди.\nУчрашув давомида Санкт-Петербургдаги муассаса директори А.Чистяков Санкт-Петербург ҳукумати Агентлик билан Ўзбекистон фуқароларининг РФда қонуний тартибда меҳнат фаолиятини олиб бориш бўйича ҳамкорликка тайёр эканини тасдиқлади.\nХ.Асамов Агентлик ўн беш йил давомида Жанубий Корея, Япония, Россия ва Польша каби давлатлар билан ҳамкорлик қилаётгани ҳақида айтиб ўтди. Унинг хабар қилишича, Агентлик ишчиларни хорижга чиқишдан аввал тайёрлайди, мамлакатда касбга ўқитиш бўйича марказлар бор.\nАгентлик раҳбарининг сўзларига кўра, мигрантларнинг молиявий масалаларини ҳал қилиш бўйича банк тузилмалари билан иш олиб борилмоқда, бунда мигрантнинг валюта пластик картасига эга бўлиши масаласи ҳал этилиши мумкин.\nУчрашув давомида Миграция агентлиги ва “Меҳнат ресурслари маркази” ўртасида Битим имзоланиши ҳақидаги ғоя тасдиқланди. Унга кўра, Ўзбекистон фуқароларининг Россия ҳудудида вақтинчалик меҳнат фаолиятини олиб боришга ташкилий ёллаш ва жалб этиш белгилаб қўйилади.\nРоссия Миграция агентлиги


Гино-В6 Қин шамчалари – medu.uz – Дорилар ҳақида маълумотлар ўзбек тилида\nГино-В6 Қин шамчалари\nHome Йўриқномалар Гино-В6 Қин шамчалари\nЧиқарилиш шакли: Қин шамчалари 100 мг дан. Бир блистер 6 та таблетка сақлайди, бирламчи картон қутига, қўллаш бўйича йўриқномаси ва аппликатори билан жойланган.\nФаол модда: клотримазол ФСША 100 мг;\nКлотримазол – имидазол гуруҳига мансуб синтетик антимикотик ва антитрихомонад воситадир. Препаратнинг таъсир механизми микроорганизмларнинг хужайра мембранасини ҳосил бўлиши учун зарур бўлган эргостерол синтезини тормозланиши билан боғлиқ, бу унинг ўтказувчанлигини бузилишига ва кейинчалик хужайрани лизисига олиб келади. Препарат шунингдек липосомаларнинг фосфолипид қобиғини ўтказувчанлигини оширади, цитоплазма вакуолизациясини, рибосомалар миқдорини камайишини чақиради. Бундан ташқари, клотримазол пероксидазалар фаоллигини сусайтиради, бу ҳужайрада водород пероксидини тўпланишини осонлаштиради, у эса унинг парчаланишида иштирок этади. Клотримазолнинг таъсир доираси дерматофитларни, ачитқи замбуруғларини, стафилококкларни, эритразма қўзғатувчиларини, трихомонадаларни ўз ичига олади\nҚинга қўлланганда киритилган дозанинг тахминан 3-10 % сўрилади. Жигарда фаол бўлмаган бирикмаларгача метаболизмга учрайди, сийдик ва ахлат билан чиқарилади.\nCandida тури ачитқи замбуруғлари ва ёки Trichomonas vaginalis (кандидозли вульвовагинит, трихомониаз) чақирган генитал инфекциялар, Клотримазолга сезгир бактериялар чақирган генитал суперинфекциялар.\nҚин шамчалари 6 кун давомида қўлланилади, 1 шамчадан суткада 1 марта, кечқурун ухлашдан олдин қинга чуқур киритилади. Даволаш ҳайз кўриш вақтида ўтказилмайди, у бу давргача якунланиши керак. Зарурати бўлганида даволаш курсини такрорлаш мумкин.\nМослама А ни иложи борича чиқаринг. Қин таблеткасини В мосламага жойлаштиринг.\nМосламани таблетка билан иложи борича қинга чуқур киргазинг (белда ётиб ва тиззаларни озгина букиб).\nҚинга таблеткани жойлашни иложи борича мослама А ни итаринг. Мосламани чиқаринг.\nМуолажадан кейин А мосламани В мосламадан чиқаринг. Иккала қисмини сув билан яхшилаб ювинг ва яхшилаб қуритинг.\nМаҳаллий реакциялар – гиперемия, қичишиш, санчиқ, камдан-кам ҳолларда аллергик реакциялар бўлиши мумкин, гоҳида жойида ачишиш ҳисси.\nПрепаратни оғиз орқали қўлламанг. Клотримазол нистатин билан бир вақтда қўлланилганда, Клотримазолнинг фаоллиги пасайиши мумкин. Қинга юборилганида препарат амфотерацин В ва бошқа полиен антибиотикларининг фаоллигини пасайтиради.\nПрепаратни оғиз орқали қўлламанг. Ҳайз кўриш даврида қин шамчаларини қўллаш мумкин эмас. Реинфекцияни олдини олиш учун иккала жинсий шерикни бир вақтда даволаш керак. Трихомониази бўлган беморларни муваффақиятли даволаш учун Клотримазол билан бир вақтда тизимли таъсирга эга бошқа дори воситалар, масалан, метронидозол ичга буюрилади. Жигар фаолияти бузилишларида синамани эҳтиёткорлик билан қўллаш керак. Таблеткаларни шифокор тавсиясидан кейин қўллаш зарур.\nКлотримазолни юқори дозаларда қўллаш, ҳаётга хавф туғдирувчи қандай бўлмасин реакциялар ва ҳолатларни чақирмаган. Аммо ножўя таъсирнинг кўринишларини кучайтириши мумкин.


Қозоғистон ва Ўзбекистон ҳамкорликда тарихий фильм суратга олади » Новости Узбекистана сегодня: nuz.uz\nНовости Узбекистана → Маданият ва саънат → Қозоғистон ва Ўзбекистон ҳамкорликда тарихий фильм суратга олади\n15-03-2018 14:02 0 457 Рейтинг1 Чоп этиш\nҚозоғистон ва Ўзбекистон ҳамкорликда тарихий фильм суратга олади\nҚозоғистон ва Ўзбекистон кино ижодкорлари ҳамкорликда тарихий фильмни суратга олишни режалаштирмоқда, деб хабар беради «Казинформ».\n«Биз ўзбекистонлик ҳамкасбларимиз билан ҳамкорликда тарихий фильм суратга олишни режалаштирмоқдамиз. Агар буюк мўғуллар тарихи ҳақида гапирадиган бўлсак, биз умумий тарихга эгамиз. Биз дастлаб сценарийни тайёрлаб олишимиз керак, кейин жараён бошланади», — дейди Қозоғистон маданият ва спорт вазири Aбристанбек Муҳаммад ўғли.\nҚозоғистон маданият ва спорт вазири 15 март куни Қозоғистонда Ўзбекистон йилининг тантанали очилиши ўтказилишини алоҳида таъкидлади.\n«Икки давлат ўртасидаги йирик салоҳият, хусусан маданият, туризм, спорт соҳаларидаги салоҳият бизга катта оптимизмни бахш этмоқда. Келажакда ҳамкорликдаги ҳаракатларимиз билан Марказий Осиё ҳудудини янада кўркамлаштиришимиз ва бутун инсоният учун муҳим аҳамиятли қилишимиз мумкин», — дейди вазир.


Чеченистонда 4 кунлик келин ва куёв ўз жонига қасд қилди - Zamin.uz\n19:56 / 20.07.2016\nЧеченистон ҳуқуқ-тартибот органлари никоҳ тўйидан сўнг 4 кун ўтиб ўз жонига қасд қилган келин ва куёвнинг ўлими юзасидан тергов ишларини бошлади. Бу ҳақда “Ren.tv” нашрига асосланиб “Qalampir” хабар бермоқда.\nМаълум бўлишича, уларнинг жасади 4 кун ўтгач, Грознийдаги кўп қаватли уйдаги хонадондан топилган. Тахминларга кўра, улар ўз жонига қасд қилган.\n20 ёшли куёв ва унинг 22 ёшли рафиқаси газдан заҳарланиш туфайли вафот этган.\nГап шундаки, жасадларнинг ҳар бири бошига полиэтилен целофанлар кийдирилган, пакетларнинг ичида эса газ баллонидан киритилган шланг бўлган. Шу билан бирга, квартирадан келин ва куёвнинг ўлимларидан аввал ёзиб қолдирилган мактуби топилган. Унда ёшлар бўлган ишларда ҳеч кимни айбламасликларини ва яқинлари уларни кечиришлари ёзилган.\nҲуқуқ-тартибот органларининг аниқлашича, ҳар икки ёш яхши оилалардан бўлишган ва уларнинг ўз жонига қасд қилишига арзигулик сабаб бўлмаган. Бундан ташқари келин ҳам куёв ҳам талаба бўлишган. Куёв Лондондаги тиббиёт университетида таҳсил олаётган бўлса, келин Чечен давлат университети талабаси бўлган.\nАйни вақтда таҳминан ўз жонига қасд қилиш деб кўрилаётган бу иш тергов қилинмоқда. «Замин» янгиликларини «Вконтакти»да кузатиб боринг\nТурк депутати уйида вафот этган Нодира Қодирова ўз жонига қасд қилиши ёзилган хат қолдирган экан\n13-03-2020, 00:05, Дунё\nКоронавирусининг энг ёмон кунларидан бири 10 февраль эди\n8-03-2020, 14:04, Дунё\nНазарбоевнинг невараси Британиядан сиёсий бошпана сўради\n13-02-2020, 14:50, Дунё\nСараево яқинида босниялик аскарларни отиб ўлдирган кимса ўз жонига қасд қилди\n19-11-2015, 11:15, Дунё\nБуюк британиялик жуфтлик дунёдаги энг кекса келин-куёв деб тан олинди (фото)\n19-11-2015, 00:41, Дунё\n18-12-2014, 10:25, Дунё\nЯнгиликлар » Дунё » Чеченистонда 4 кунлик келин ва куёв ўз жонига қасд қилди


«Халқ демократик партиясини танладим!» | Ўзбекистон Халқ демократик партияси\n«Халқ демократик партиясини танладим!»\n2019-11-05 17:11:57 990\nФеруза МАДРАХИМОВА, Вазирлар Маҳкамаси ҳузуридаги Таълим сифатини назорат қилиш инспекцияси бошлиғининг ахборот сиёсати бўйича маслаҳатчиси:\n— Бугунги кунда узлуксиз таълим тимизида сифатни ошириш бўйича қатор амалий ишлар қилинмоқда. Шунга қарамай таълим сифатини тизимли ташкил этишда ечимини кутаётган масалалар ҳам йўқ эмас. Ўзбекистон Халқ демократик партияси айнан, мана шу масалалар ечими билан боғлиқ ташаббуслари кўтариб чиқаётгани менинг эътиборимни тортди. Шунингдек, ушбу партиянинг дастурий мақсадлари халқчиллиги, аҳолининг барча қатламига мақбул шароит яратиш учун курашишга бел боғлагани, мени мазкур партия сафида бўлишга ундади.\nШу аснода иш юзасидан партиянинг Тошкент шаҳар кенгаши раиси ўринбосари Аброр Қурбонов билан бир партия томонидан амалга оширилаётган ишлар, илгари сураётган ташаббуслар ҳақида суҳбатлашиб қолдик. Жорий йилда бўлиб ўтадиган сайловларга тайёргарлик жараёнлари ҳамда партия Сайловолди дастуридаги аҳоли манфаатига хизмат қиладиган масалалар эътиборимни тортди. Натижада бундай хайрли ишларда ўз ҳиссамни қўшишни мақсад қилдим.


«ЎЗБЕКЛАРДАЙ ФИКРЛАЯПМАН» - “Китоб дунёси” газетаси сайти\n2017 йил 24 май\n1556 марта кўрилган.\nЮн Хён ЧОЛ,\nКунларнинг бирида университетимизда корейс тилини ўрганмоқчи бўлганлар учун қўшимча дарслар қўйилгани, уни кореялик мутахассис Юн Хён Чол ўтиши ҳақида эшитиб жуда қувониб кетдим. Орадан кўп ўтмай машғулотлар бошланди. Устозимиз гарчи дарсни инглиз тилида ўтаётган бўлса-да, ора-орада ўзбек тилида гапиришни ҳам унутмасди. Айниқса, мамлакатимиз ҳақида сўзлаётганда тўлқинланиб кетиши эътиборимни тортди. Унинг Ватанимиз ҳақидаги фикрларини тинглаб, Ўзбекистонни жуда қаттиқ яхши кўришига амин бўлдим.\nБундан уч йил-у саккиз ой аввал Кореяда инглиз тили ўқитувчиси сифатида нафақага чиқдим ва хорижий давлатда фаолиятимни давом эттириш мақсадида «KOICA»га ҳужжат топширдим. Ўша пайтда қайси давлатга борсам экан, деб роса ўйландим. Шунда сизнинг мамлакатингизнинг тинчлиги, меҳмондўстлиги ҳақида эшитиб, шу ерни танладим ва имтиҳонларни муваффақиятли топшириб, Ўзбекистонга келдим. Диёрингиз мен ўйлагандан-да чиройли ва обод маскан экан. Келганимга асло пушаймон қилмайман. Бугун эса ўзимни Корея Республикасидан ташриф буюрган ўзбек халқининг бир бўлаги сифатида тасаввур қиламан.\nБу мамлакатда ўзимни жуда эркин ҳис қиляпман. Одамлари меҳрибон, самимий, киришимли ва меҳмондўст. Шунингдек, ҳавоси мусаффо. Айниқса, эрта тонгда уйғониб, табиат қўйнида сайр қилиш кишига ҳузур бағишлайди. Негаки, гўзалликни, ўсимликлар дунёсини, ободликни кўриб, ўзимни гўёки жаннатда юргандек тасаввур қиламан.\nФаолиятим ва таътилларим давомида Ўзбекистондаги барча кўзга кўринган вилоят, шаҳар ва туманларга боришга муваффақ бўлдим. Масалан, Самарқандга етти, Бухорога ва Қорақалпоғистон Республикасига тўрт, Хоразм, Сурхондарё, Сирдарё, Жиззах, Навоий, Қашқадарё, Тошкент вилояти, Фарғона каби вилоятларга икки маротабадан ташриф буюрдим. Бойсун, Денов, Шаҳрисабз, Зомин, Ангрен, Қўқон туманларига ҳам саёҳат қилдим. Юқорида санаб ўтилган масканларнинг барчаси ажойиб таассурот уйғотди. Табиати, миллий урф-одатлари билан юрагимда абадий муҳрланди. Айниқса, Сурхондарё вилоятининг Сариосиё туманида жойлашган мўъжизакор шаршара мени ўзига мафтун айлади. Бундай гўзал манзарани томоша қилмагандек, минг бир дардга даво бўладиган мазали суви ҳеч қаерда татиб кўрмагандекман.\nКорея — жуда тез ривожланиб бораётган давлат. Аммо бу ривожланиш ортида биз миллий ва азалий урф-одатларимизни йўқотиб боряпмиз. Сизнинг мамлакатингиз эса бошқача. Ривожланиш билан бир қаторда миллий ва қимматбаҳо қадриятларини ҳам йиллар тўзонидан соғ-омон асраб келмоқда. Шу йўналиш ва услуб менда катта қизиқиш уйғотган ва буни жуда қадрлайман.\nНазаримда Ўзбекистон ёшлари жуда билимли, Ватанига содиқ, ота-онаси ва ўзидан катта инсонларга ҳурмат кўрсатишни билишади. Улар ҳар томонлама мукаммал десам, асло муболаға бўлмайди. Чунки улар фақат ўзларини ўйламайди. Ён-атрофда ким ёрдамга муҳтож бўлса, қўлидан келганча ёрдам кўрсатишади, ширин сўзларини аяшмайди.\nБаъзида уларнинг ҳар бир ишга секинлик билан, шошилмай ёндашганларининг гувоҳи бўламан. Аввалига бу менга ғалати туюлган эди. Лекин кейинчалик барини англаб етдим. Бу одат ҳар бир ишни аниқ ва самарали бажаришга ёрдам берар экан. Мен бу одатни ўзимга ҳам сингдиришга ҳаракат қилдим. Натижа мен ўйлаганимдан ҳам ажойиб бўлди.\nКореялик ёшлар одатда бирор қарор чиқаришдан аввал ким биландир маслаҳатлашиб ўтирмайди. Қандайдир вазият бўлгандагина оила аъзолари билан фикрлашмаса, қолган ҳолатларда ўз билимларига таянишади. Аммо бу ҳар доим ҳам яхши натижага олиб келмайди. Хулқ-атворларида миллийликдан кўра замонавийликка интилиш кучли эканлигини кўришингиз мумкин.\nЎзбек ёшларида эса бунинг акси. Улар бир иш қилишдан аввал ота-оналари, яқинлари, ўзларидан катта қариндош-уруғлари билан маслаҳат қилишни унутишмайди. Бирор бир муаммо бўлиб қолса, хоҳ у ўқишда, хоҳ ишда бўлсин, ён-атрофдаги яқинлари билан ҳамжиҳатликда ечим излашади.\nБу икки мамлакат ёшларини ўзаро бирлаштириб турадиган ўхшашликлар ҳам талайгина. Масалан, уларнинг барчаси билимга чанқоқ. Тил ўрганишга, хорижий давлатларда таҳсил олишга, дунё бўйлаб саёҳат қилишга қизиқишлари баланд.\nКореяга қайтган чоғларимда деярли ҳар куни соғинч туйғуси тинчлик бермасди. Давлатингизда яшаётганимга кўп бўлмаса-да, ташқи кўринишим ўзгарди. Фикрлашим ҳам ўзбеклардан фарқ қилмай қолди. Балки, шунинг учун ҳам ўз Ватанимга қайтганимда, ўзбек ҳавосини, меҳрибон, камтарин, самимий одамларини, истеъдодли талабаларимни жуда соғингандирман.\nЎзбек таомлари ҳақида гапирсам, биринчи бўлиб ош ва шўрва кўз олдимда гавдаланади. Ҳозир уларсиз овқатланиш рационимни тасаввур қилолмайман. Айниқса, Кореядалигимда эрта тонгдан севиб истеъмол қилинадиган ноннинг хушбўй ҳидини қўмсар эдим. Буни тасвирлаш мушкул.\nКорейс таомларини тановул қилиб улғайган бўлсам-да, миллий таомларингизнинг мазаси мени ўзига ром қилди. Натижада қанча калорияга бой бўлмасин, ўзимни тия олмадим. Шунинг учун ҳам вазним аввалгига қараганда анча ортган (кулиб). Лекин афсусланмайман. Чунки ҳозирда корейсча, парҳезга мойил ва денгиз маҳсулотларидан тайёрланган таомларга қаноатланмай қолганман. Кўзимга улар камдек кўринади баъзида.\nНаврўз байрамида тайёрланадиган сумалакнинг таъми оғзимдан кетмайди.\nУч йилдан буён Ўзбекистонда яшаяпман. Ўзбек ёшларида корейс тилини ўрганишга, Корея давлатида таҳсил олишга қизиқиш юқорилигини англадим. Шу сабабли қўлимдан келгунча талабаларга инглиз тили орқали корейс тилини ўргатишни бошладим.\nҲозирги вақтга келиб кўпчилик талабаларим мен билан бемалол корейс тилида мулоқот қила олишади. Улар билан фахрланаман. Ўзимни бахтли ҳис қиламан. Энг муҳими, ҳеч муболағасиз «Мен Ўзбекистонни яхши кўраман», — деб айта оламан.\nЎзДЖТУ халқаро журналистика факультети талабаси Манзура САЙФИДДИНОВА ёзиб олди


ДЎСТЛИК КУБОГИ УЧУН БЕЛЛАШУВ - ANDIJONNOMA.UZ\nДЎСТЛИК КУБОГИ УЧУН БЕЛЛАШУВ\nҚирғизистон Республикаси Ўш шаҳар маданият бошқармаси ташаббуси билан Ўш шаҳрида “Дўстлик кубоги учун” футбол мусобақаси бўлиб ўтди. “Ўзбекконцерт” ДМ Андижон вилоят бўлими ҳамда ўшлик санъаткорлардан ташкил топган икки жамоанинг ўзаро беллашуви чинакам санъат байрамига айланиб кетди.\n-Футбол мусобақасида дўстлик ғалаба қозонди, - дейди “Ўзбекконцерт” ДМ Андижон вилоят бўлими раҳбари Акрамжон Маматов. – Аслида бу беллашув икки қардош халқлар ўртасидаги меҳр-оқибатни, оға-инилик ришталарини мустаҳкамлашга хизмат қилди. Аввало, шундай таклиф билан мурожаат қилган Ўш шаҳар маданият бошқармасига ташаккуримизни билдирмоқчимиз. Ушбу мусобақа орқали икки миллат вакиллари бир-бирларига санъатларини тақдим этишди, тажриба алмашишди, фикрларини ўртоқлашишди.\nМусобақа якунида “Футбол-шоу” дастури намойиш этилди. Тантана давомидаги “Оғалар” ҚВЗ жамоасининг чиқишлари барчага юқори кайфият, табассум улашди.


Ҳомиладорликда шамоллашни уй шароитида қандай бартараф этиш мумкин?\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ҳомиладорликда шамоллашни уй шароитида қандай бартараф этиш мумкин?\t11:51, 28 октябрь 2016\tҲомиладорликда (айниқса илк ойларида) бўлажак она ҳар қандай хавфдан ўзини асрай олиши шарт. Сиз оддийгина деб аҳамият бермайдиган тумов ҳам туғилажак фарзандингиз соғлигига салбий таъсир кўрсатиши мумкин. Хўш, ҳомиладор аёл шамоллаб қолса, қандай йўл тутиши керак? Қуйида шифокор-гинеколог Барно ОТАВАЛИЕВАнинг уй шароитида шамоллашни қандай даволаш борасидаги тавсиялари билан танишинг.\nАввало ҳолатингизни тўғри баҳоланг: шамоллаганмисиз, грипп юқтирганмисиз ёки тумов бўлгансиз?\nГрипп ўзини тезлик билан намоён этади. Кутилмаганда тана ҳароратининг 38 даража ва ундан ортиқ кўтарилишидан бошланади. Қуруқ йўтал, безгак ва қалтираш безовта қилади, бош оғрийди, баданда зирқираган оғриқ туради, иштаҳа йўқолади.\nШамоллаш гриппдан фарқли равишда дастлабки кунларда ўзини сездирмайди. Бурун битади ёки ундан сув оқади, томоқ қичишади ёки оғрийди, йўтал, кучсиз ёки ўртача бош оғриғи, кўздан ёш оқиши безовта қилади, тана ҳарорати бироз кўтарилиши мумкин.\nТумов бурун битиши ёки оқишидан бошланади. Бу — бурун шиллиқ қаватининг яллиғланиши. Белгилари: иситма, қалтираш, мушаклар зирқираб оғриши, бош оғриғи, бурундан қонли ёки йирингли ажралма келиши.\nЎзингизда шамоллашнинг илк белгиларини сезганингизда…\nШамоллаш энди бошланиб, бурун ачишиб қичишаётганини сезишингиз билан қайноқ ҳолатдаги бир стакан асалли сут ичиш ҳомиладор аёлларга жуда фойдали.\nКун мобайнида уй ҳавосини тез-тез шамоллатиб, исириқ тутатиб, ҳидлаш ҳам яхши самара беради.\nАгар аёлнинг организми шамоллашга мойил, иммунитети паст бўлса, ёнғоқ, майиз, асал, қизил лавлаги, кўкатларни мунтазам истеьмол қилиб туриши керак.\nШамоллаш бошланаётган вақтда аччиқ мастава, саримсоқ пиёз истеъмол қилиш керак.\nСирли идишга иккита картошка солиб, паст оловда қайнатилади. Картошка пишиш арафасида бир чой қошиқ истеъмол содаси ва 2 томчи йод солинади. Яна бироз қайнагач, оловдан олиниб, буғидан чуқур-чуқур нафас олинади. Бу муолажани кунига икки маротаба эрталаб ва кечқурун такрорлаб турилса, тумов безовта қилмайди. Шунингдек, зиғир ва седанани куйдириб, тутунига бурнингизни тутиб, чуқур нафас олинг.\nТез-тез ва кўп суюқлик (лимонли, асалли, малинали, қорағат (смородина)ли чой, наъматак дамламаси…) ичиб, организмга ўрнашиб олмоқчи бўлган вирусларни суюқлик билан ҳайдаб чиқариш керак.\nТабиий гиёҳлардан тайёрланган Инсти дамламаси (дорихоналарда мавжуд) ҳам ҳомиладор аёлларга зарарсиз бўлгани учун гинекологлар тавсия этишади.\nТомоқни мойчечак дамламаси билан чайиб туриш лозим.\nГриппнинг асорати ёмон, шу боис албатта шифокор билан маслаҳатлашиб, зудлик билан эҳтиёт чораларини кўриш шарт.\nСизни оғриқли йўтал қийнаётган бўлса, шолғомли шўрва ичинг. Шолғомнинг инсон организми учун фойдали хусусиятлари йўтални юмшатади ва тўхтатади. Халқ табобатида йўтални даволайдиган жуда машҳур рецепт бор, ҳомиладорликда шамоллаш ва йўталга қарши у ҳам ёрдам беради: яъни турп ёки шолғомнинг ичини ўйиб, ичига асал соласиз (учдан икки қисмини тўлдириб) ва устини ёпиб қўясиз. Уни эрталабгача шу ҳолатда салқин жойга қўясиз ва кунига беш маҳал ичасиз.\nОддий ош тузини товада қиздиринг. Яхши қизиб турган тузни докага ўраб, томоғингизга қўйинг. Туз узоқ вақтгача иссиқликни ушлаб туриш хусусиятига эга. Иссиқ ҳолатда қўйилган туз томоқдаги барча инфекцияларни ўзига шимиб олади. Агар томоқ ачишиб оғриса, камфор ёғи (ёки спирт) билан компресс қилиш яхши натижа беради.\nҲомиладорлик даврида МУМКИН ЭМАС!\nШамоллаш бошланаётганда оёқларингизни иссиқ ванна қилиш, иссиқ ваннада чўмилиш, оёқ ва баданни буғлаш асло мумкин эмас. Чунки бунинг таъсирида ҳомила тушиши хавфи туғилади.\nТабиий ўсимликлардан ҳам шифокор билан маслаҳатлашган ҳолда фойдаланинг. Чунки айрим гиёҳлар ҳомиладорликда асло мумкин эмас.\nСоғлигингизга беэътибор бўлманг! Шамоллаш ёки грипп аломатларини сезган заҳоти албатта шифокор билан маслаҳатлашинг! Унутманг, сизнинг саломатлигингиз туғилажак фарзандингиз соғломлигининг гаровидир! Феруза БЕРДИЕВА тайёрлади.\nЭронлик спортчи аёл спортзалда селфига тушгани учун қамоққа олинди\tЮқори марраларни забт этишнинг 7 та сири\tҚовоқ енг, шамолламайсиз, анемия бўлмайсиз!\tЁши орасида катта тавофут бўлган машҳур жуфтликлар\t«Эрим мени алдади, энди унга ишонолмаяпман»\tЧиққан қиз чиғириқдан ташқарими? Ота-оналарнинг оилавий зиддиятларга аралашуви ҳақида\tОтправить


Ўзбекистон Республикаси Президенти Шавкат Мирзиёев раислигида 17 апрель куни иқтисодиёт тармоқларида ҳисоб-китоб тизимини такомиллаштириш, дебитор, кредитор ва бюджет олдидаги қарздорликларни камайтириш бўйича кўрилаётган чора-тадбирлар таҳлилига бағишланган йиғилиш ўтказилди\nАБДУЛАЗИЗ КАМИЛОВ ФИЛИППИН ЭЛЧИСИНИ ҚАБУЛ ҚИЛДИ\nПРЕЗИДЕНТ ШАВКАТ МИРЗИЁВ БУХОРО ВИЛОЯТИГА ЖЎНАБ КЕТДИ\nИНҲА УНИВЕРСИТЕТИ “TECHNOVATION UZBEKISTAN” ДАСТУРИДА ФАОЛ ИШТИРОК ЭТДИ\nТошкент шаҳридаги Инҳа университети Ўзбекистонда биринчи маротаба ўтказилган “Technovation Uzbekistan” дастурида фаол иштирок этди.\nМазкур танловга Тошкент шаҳар ҳокимлиги, шаҳар Хотин-қизлар қўмитаси, “Камолот” ёшлар ижтимоий ҳаракати, БМТТД, Тошкент шаҳридаги Инҳа университети, Компьютер ва ахборот технологияларини ривожлантириш ва жорий этиш маркази “Uzinfocom” ташкилотчилик қилишди.\nҚайд этамиз, “Technovation Challenge” танлови 2010 йилдан бери дунёнинг 78 та мамлакатида ўтказилади. “Technovation Challenge” 15 ёшдан 18 ёшгача бўлган ва фақатгина қизлар учун мўлжалланган технологик ишланмалар танловидир.\nТанловнинг мақсади — қизларда дастурлаш, тадбиркорлик ва танқидий фикрлаш кўникмаларини ривожлантиришдир. Мазкур лойиҳа қатнашчилари барча жалб этилган томонларни техник соҳага қизиқишини оширади, техник касблардаги қизларнинг фоизини оширади.\nТашкилотчиларнинг фикрига кўра, танлов доирасида олинган билимлар қизларга ўзига хос тажриба бўлиб, рақобатли меҳнат бозорида ўзининг муносиб ўрнини топиш имконини беради. Тадбиркорлик ва дастурлаш кўникмалари кейинги ҳаётларида қисман бандликни оилавий мажбуриятлар билан уйғунлаштириш имкониятини беради.\nЖорий йилда мазкур дастурда қизларнинг 21 жамоаси иштирок этди. Тошкент шаҳридаги Инҳа университети номидан “Bright Minds” жамоаси қатнашди. Шунингдек, университетнинг 25 нафар талабалари ментор (мураббий) сифатида иштирок этишди.\nДастур қатнашчилари “Startup Mix” доирасида ўзларининг лойиҳа тақдимотларини Тошкент шаҳридаги Инҳа университетида ўтказишди. Улар 12 ҳафта давомида тайёрланган ҳамда БМТТДнинг мақсадларига мос келадиган мобил иловаларнинг тақдимотини ўтказишди. Тақдимотлардан кўзланган асосий мақсад — иштирок этиш, жамоа ишини кўрсатиш, экспертларнинг шарҳ ва тавсияларини олиш эди.\nҲакамлар ҳайъати қўйган баҳолар асосида ғолиблар аниқланди. Якуний тадбирда “Technovation Uzbekistan” дастурининг ҳомийлари 8 та жамоани махсус номинациялар бўйича тақдирлади:\n“Энг ишонарли бизнес-лойиҳа” номинациясида “Асака” банкнинг “Bravehearts” жамоаси ўзларининг “WisePower” лойиҳалари билан ғолиб чиқишди. Мазкур лойиҳа орқали пенсияга чиққан ходимлар орасидан ўзларига керак бўлган мутахассисни излаб топиш мумкин.\nИсроил элчихонаси томонидан тақдим этилган “Энг яхши инновацион лойиҳа” номинациясида “ECOLIFE” жамоаси ўзларининг “EClean” лойиҳалари билан ғолиб чиқди. Бу лойиҳа шаҳардаги маиший чиқиндилар муаммосини ҳал қилишга қаратилган.\nАҚШ элчихонаси томонидан тақдим этилган “Энг яхши ижтимоий лойиҳа” номинациясида “UNIQUE UNION” жамоаси “JoinME” лойиҳаси билан ғолиб чиқди. Бу лойиҳа уй-жойни ижарага олишда шерик топишга қаратилган.\nБМТТДнинг “Очиқ маълумотлар” бўйича махсус номинациясида “Opendata”дан тўлиқ фойдаланган “Bright Minds” жамоаси клиникалардаги навбатда туриш ҳамда йўқотиб қўйилган рецепт муаммосини ҳал қилишга қаратилган “HealthTech” иловалари билан ғолиб чиқди.\n“Камолот” ЁИҲнинг “Энг яхши ёшлар лойиҳаси” номинациясида “BLAH BLAH TEAM” жамоаси ўзларининг “Globedoo” лойиҳаси билан ғолиб чиқди.\n“Datasite” компанияси томонидан тақдим этилган “Аёллар ва болалар учун энг яхши илова” номинациясида “TECHNO SQUAD” жамоаси “Yordam” лойиҳаси билан ғолиб, деб топилди.\nЯна бир махсус номинацияда “LIMITBUSTERS” жамоаси “Linkey” лойиҳаси билан иштирок этиб ғолиб бўлди. Унинг ёрдамида биргаликда дарсга тайёрланиш учун репетиторларни излаш мумкин.\nБМТТДнинг махсус номинациясини “THE WORLD SAVERS” жамоаси олди. Улар сув ресурсларидан оқилона фойдаланишга кўмак беради.\nБундан ташқари, “Technovation Uzbekistan”даги барча иштирокчилар ва менторларга АҚШ элчихонасининг махсус совғаси — “MIT Technology Review” журналига йиллик обуна сертификатлари топширилди.\nҚайд этамиз, “Cisco” компанияси Тошкент шаҳридаги Инҳа университетининг мураббий сифатида ишлаган 8 нафар талаба қизларига CCNA (Cisco Certified Network Associate) курсларида бепул таълим олиш имкониятини берадиган сертификатларни топширди.\nЭслатиб ўтамиз, танловнинг кейинги босқичида барча иштирокчиларнинг ҳамма лойиҳалари бутун дунё бўйлаб намойиш этилади. Шундан сўнг 10 та финалчи-жамоалар аниқланади, улар эса Сан-Франциско, Калифорнияда бўлиб ўтадиган тадбирнинг сўнгги босқичида иштирок этишади.